Мавзу: Бухгалтерия баланси. Фитқ кафедра катта ўқитувчиси\nМавзу: Бухгалтерия баланси.\nБаланснинг тузилиши қуйидагича ифодаланади\nБаланс умумлаштирувчи объектларни акс эттиришнинг иккиёқлама хусусияти билан тавсифланади.\nФАРМАЦЕВТИКА ИШИНИ ТАШКИЛ ҚИЛИШ КАФЕДРАСИ\nФИТҚ кафедра катта ўқитувчиси:\nБаланс тушунчаси ва моҳияти.\nАктив ва пассив қисмига кирадиган моддалар.\nОддий ва мураккаб проводкалари.\nБухгалтерия баланси молиявий хисоботнинг асосий шаклларидан бири хисобланади.\nУ корхона маблағларини гурухлаш ва таркибини пул бахосида акс эттириш ҳамда пул маблағларини, уларни хосил этиш манбаларини муайян санага жойлаштириш усулидан иборат.\n"Баланс" атамаси лотинча bis — «икки марта», banx — «тарози палласи» сўзларидан таркиб топган бўлиб, том маънода "икки палла" деган маънони англатади ва тенглик, мувозанат тушунчаси сифатида ишлатилади. Баланс корхонани хўжалик маблағ актив ва хўжалик маблағларини тенглигини билдиради.\nБухгалтерия баланси –дорихона маблағлари ва уларнинг ташкил топиш манбалари ҳолатини пул шаклида гурухлаш ва акс этгириш усулидир.\nБаланснинг чап қисми актив деб аталиб, унда хўжалик маблағлари турларининг ҳолати, ўнг қисми пассив деб аталиб, унда хўжалик маблагларининг ташкил топиш манбалари ва улардан фойдаланиш акс эттирилади.\nБухгалтерия ҳисоби ҳисобварақлари хўжалик маблағлари ва хўжалик жараёнларини жорий ҳисобда иқтисодий гурухлаш ва тезкор назорат қилиш усулидир.\nБухгалтерия ҳисобининг ҳисобварақлари чизма тарзда қуйидагича ифодаланади:\nҲисобварақларнинг чап қисмини дебет, ўнг қисмини кредит деб аташ қабул қилинган. “Дебет” ва “Кредит” иборалари “Д-т” ва\n“К-т” белгилари билан ифодаланса ҳам бўлади.\nҲисобварақларда, энг аввалог маблағнинг дастлабки ҳолати акс этгириладиг бу қолдиқ ёки сальдо деб аталади.\nСўнгра ҳисобварақларда маблағлар ёки уларнинг келиб чиқиш манбаларининг ҳам ўзгаришлари акс эттирилади.\nҲисобварақларнинг дебет ёки кредит томонларига ёзилган жараёнлар суммаларнинг жами ҳисобварақлар обороти деб аталади.\nБухгалтерия балансига мувофиқ бухгалтерия ҳисобининг ҳисобварақлари ҳам иккига бўлинади: актив ва пассив ҳисобварақлар.\nАктив ҳисобварақлар деб, хўжалик маблағларининг ҳолати ва ўзгариши ҳисобга олинадиган ҳисобварақларга, пассив ҳисобварақлар деб маблағларнинг келиб чиқиш манбаларининг ҳолати ва ўзгариши ҳисобга олинадиган ҳисобварақларга айтилади.\nАктив счётлар қуйидагича ифодаланади: АКТИВ ҲИСОБВАРАҚЛАР\nДастлабки қолдиқ маблағларнинг кўпайиши маблағларнинг камайиши актив ҳисобварақларда қолдиқ фақат дебет томонидан кўрсатилади. Пассив ҳисобварақларқуйидагича ифодаланади:\nМаблағлар манбаининг камайиши (-)\nТаркиби, жойлашиши, ишлатилиши\nХосил бўлиш манбалари\nДорихона биноси асбоб\nва ускуналари, компьютерлар, мебель, патентлар, савдо белгиси\nХом ашё, материаллар, товар, ёқилғи ва бошқа ишлаб чиқаришда иш- латиладиган воситалар, пул воситалари, дебитор қарздорликлар, бюджет\nБаланснинг тузилиши қуйидагича ифодаланади:\nХўжалик маблағларининг турлари ва уларнинг жойланиши\nМаблағларнинг ташкил топиш манбалари\nБалансни корхона молиявий ҳолатининг бир зумлик сурати билан таққослаш мумкин.\nКўрсаткичлар номи Наименование показателя\nI. Узоқ муддатли активлар I. Долгосрочные активы\nАсосий воситалар Основные средства:\nЭскириш суммаси (0200) Сумма износа (0200)\nҚолдиқ (баланс) қиймати (сатр. 010 – 011) Остаточная (балансовая) стоимость (стр. 010 – 011)\nНомоддий активлар: Нематериальные активы:\nБошланғич қиймати (0400) Первоначальная стоимость (0400)\nАмортизация суммаси (0500) Сумма амортизации (0500)\nҚолдиқ (баланс) қиймати (сатр. 020 – 021) Остаточная (балансовая) стоимость (стр. 020 – 021)\nУзоқ муддатли инвестициялар, жами (сатр. 040 + 050 + 060 + 070 + 080), шу жумладан:\nДолгосрочные инвестиции, всего (стр. 040 + 050 + 060 + 070 + 080), в том числе:\nҚимматли қоғозлар (0610) Ценные бумаги (0610)\nҚарам хўжалик жамиятларига инвестициялар (0630) Инвестиции в зависимые хозяйственные общества (0630)\nИнвестиции в предприятие с иностранным капиталом (0640)\nБошқа узоқ муддатли инвестициялар (0690) Прочие долгосрочные инвестиции (0690)\nЎрнатиладиган асбоб-ускуналар (0700) Оборудование к установке (0700)\nКапитал қўйилмалар (0800) Капитальные вложения (0800)\nI бўлим бўйича жами (сатр. 012 + 022 + 030 + 090 + 100 + 110 + 120)\nИтого по разделу I (стр. 012 + 022 + 030 + 090 + 100 + 110 + 120)\nБАЛАНС –корхона маблаглари ва уларнинг ташкил топиш манбалари холатини пул шаклида маълум санага гурухлаш ва акс эттириш усулидир\nХўжалик маблағларининг турлари ва уларнинг


ЎҚУВЧИ ТИЛИМИЗНИ ҚАНЧАЛИК БИЛАДИ » MUZAFFAR.UZ\nЎҚУВЧИ ТИЛИМИЗНИ ҚАНЧАЛИК БИЛАДИ\nЎҚУВЧИ ТИЛИМИЗНИ ҚАНЧАЛИК БИЛАДИ ЁХУД ОНА ТИЛИ – ФАҚАТ ГРАММАТИК ҚОИДАЛАР ФАНИМИ\nБиз узоқ йиллар ўз фанларимизни, жумладан, она тилимизни унга тўла мос келмайдиган қоидалар, тартиблар асосида ўргандик, ўргатдик. Она тили фани тилимиз жозибаси, унинг имкониятлари ҳақидаги эмас, тилнинг сиртқи тартиб-қоидаларини ўрганадиган ва ўргатадиган илмий фанга айланди. Ўқувчи она тили деганда бетакрор гўзал ифодалар, бир тушунча ёки туйғунинг бир неча сўзлар билан ифодаланишидаги имконлар, маъно товланишлари, ифода гўзалликларини эмас, сўзнинг қайси туркумга кириши, гапда қайси бўлак бўлиб келиши ҳамда қатор ваҳоказоларни англайдиган бўлди. Олий ўқув юртига кириш ниятида бўлган ёшлар ҳам фаннинг тартиб-қоидалари қолипини тўлиқ ёд олишга мажбур эди. Бу тартиб-қоидалар эса кўп ўринда тилимизнинг борлиғига ёпишмаган, ётишмаган панжаралар эди.\nТартиб-қоидалар, тил формулалари кўпда тилга мос келмагани важидан тилшуносларнинг айримлари она тилини қоидалар фанига айланиш занжиридан қутқармоқчи бўлдилар ва оқибатда фанни қисқартириш деган нодонларча ечимга келинди. Қоидаларни ғалвирлаш жараёнида гўёки энди она тили фанида ўрганишга арзирли нарса кам қолди. Бу эса энг хато, энг аянчли, энг даҳшатли фикр эди.\nАслида она тили қоидалар фанимиди? Наҳотки ўз тилимизда уни қўллашга оид кўрсатмалардан ташқари ўрганишга арзийдиган илм бўлмаса. Наҳотки, она тили деганда фақат давлат тест маркази томонидан абитуриентга тақдим этиладиган тўрт жавобли тестларга жавоб топиб берадиган қоидаларни, қолипларни тушунсак?\nОна тили дарсликларидаги қоидаларни қисқартириш ва яхлитлаштириш она тили дарсини қисқартиришга асос бўлди. Катта айб ўзимизда. Тилшунослар янги давр учун, қайсики нисбатан кичик тиллар катта тилларга сингиб йўқолиб бораётган шароитда ўз болаларимиз учун (хорижий ўрганувчиларни қўя турайлик) “Қизиқарли ўзбек тили” “Ўзбек тили мўъжизалари”, “Тилимизнинг ғаройиб имконлари” каби ёки шу мавзулардаги қўлланмаларни яратишлари лозим эди. Улар шу қадар қизиқ бўлиши керакки, ўқувчилар она тили дарсини интиқиб кутсинлар. Қизиқарли қўлланмаларга қизиқарли ва мўъжизакор ўзбек ТИЛИ бемалол асос бўлади. Тилимиз тарихини қаранг, қандай гўзал, қандай жозибали ва қандай ўзгаришлар босқичини босиб ўтди. Тил тарихий ҳам юқори синфларда ўқитилиши керак.\nМаълум тилни ўрганишда унда гапира олиш деган мезон бирламчи бўлади. Халқ таълими вазирлиги болаларимизнинг она тилини билиш даражасини худди шу мезон, даража асосида ўлчаб, “гапиришни билади, уларга она тилини ўргатиш шарт эмас”, деб таъкидламоқда. Бироқ одам она тилини фақат гаплашиш даражасида билиши, глобал дунёда бошқа ўрганган тиллари даражасида англаши дегани – одамнинг фақат кун кўриб кета олиш учун яшаётгани демакдир. Бу эса МИЛЛАТ ФОЖИАСИ.\nЎқувчи ёшидаги болалар тилни қанчалик биладилар?\nБу савол ўта оғриқли. Ҳозир имлони яхши биладиган ёшлар жуда саноқли. Улар ҳам бадиий адабиётни кўп мутолаа қиладиганлари. Ҳолбуки имлони яхши билган бутун бир авлод бизга жуда керак. Чунки ҳали келажакни ҳам тарбият этиш лозим бўлади.\nОна тилида гаплашишни билгани етади, деб ўйлайди мутасаддилар. Бироқ аччиқ ҳақиқатки, одамларимиз тоза она тилида гаплашишни билмайдилар. Ўз тилимизга, ўзгалар сўзига қулоқ бериб кўрайлик. Қолаверса, шевалар ранг-баранглиги ҳаммамизга аён. Ўзбек адабий тилини чуқур, жуда чуқур ўргатиш шарт. Орамизда ҳатто тил доирасида хато қилишга ҳақи бўлмаган мутахассислар ҳам ҳаминқадар биладилар. Имлони бир четга қўятурайлик.\nОддий мисоллар: “Ҳосият” исмли қиз-аёллардан бирортасининг ўз исмини шундай ёзмайдилар. Ҳаммалари бирдек “Хосият” ёзишади. Ҳолбуки бундай исм аввалда бўлмаган. (Изоҳли луғатдан кўрсатишлари мумкин. Лекин унда “Ҳосият” деган ҳам бор). "Хосият" сўзи кейинчалик пайдо бўлган. Бу ҳам “Ҳосият” таъсирида. “Хосият” – хусусият сўзидан кўра “Ҳосият” сўзининг англатадиган маъноси (ижобий томон, хислат, фойда, наф) аёллар исми учун муносибдир.\n“Маза” сўзи ўрнида “мазза” (меванинг маззаси) деб, “изм” ўрнида “изн” (опасидан изм олиб), “эсиз” ўрнида “эссиз” (эссиз, увол бўлди) деб ва ҳоказо ишлатаётганимиз сир эмас.\nЯна ҳашарот, афв, татбиқ, муомала, муваффақият каби кўплаб сўзлар имлоси кўпинча бузилади. Ёшгина болалар ўз сўзларимизни англамасдан, ўнг келганда сўраб кўришади, кейин маҳаллий тилимизда кенг тарқалган хориж атамалари орқали маъносини англаб оладилар. Бу аянчли.\nХулоса шуки, она тилимизни ҳафтасига икки соат эмас, ўн соат ўрганса ҳам кам аслида. Дарсларни қисқартириш эмас, яна икки соатдан қўшиш керак. Ҳа, агар миллат керак бўлса, албатта, шундай қилиш керак. Муҳтарам Вазирнинг ўз ўқитувчилари ҳақидаги “она тилини ҳимоя қилиш дарс талашиш”ми дегандек хулосалари наинки ўқитувчиларга, ўзларига бўлган ҳурматсизлик эди. Чунки аввало, ўқитувчилар орасида она тилининг оғриқларини, тақдирини ҳис этганларгина бу масалага аралашадилар. Агар ҳамма она тили ўқитувчилари дарси камайишидан хавотирда экани рост бўлса, демак, халқ таълими вазири фақат номуносиб кадрлар билан ишлаётир. Бундай эмаслигини ҳатто ўқувчилар ҳам яхши ҳис қилади. Дарвоқе, мен ҳам беш йилдирки, таълим одами эмасман. Лекин халқ таълими битта одамники ҳам эмас, ҳаммамизники. Сабаби – болалар ва келажак ҳам, тил ва ўзлик ҳам ҳаммамизники.\nЎқув-методика ва ҳарбий-ватанпарварлик\nЧоп этилган: 8-04-2021, 06:35\nКўрилган: 2 107\nЧоп этилган: 20-10-2020, 05:39\nИнқирозли вазиятларда кичик бизнес\nЧоп этилган: 11-04-2021, 06:06\nТил - миллат маънавиятининг кўзгусидир\nЧоп этилган: 21-10-2020, 18:27\nЧоп этилган: 21-10-2020, 08:38


ЎРГИМЧАК ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 2 Декабря 2019 - www.SheJoT.CoM\niphone, Patriottdh, Patriotgno, Antonionlu, Antoniopix, debrapj60, martinhi4, nelltj16, loisbd11, kaylavv4, cynthiank2, jefferyvv60, loumb16, zelmalg2, bigbatmans, chrisss2, yvetteyr60, flieri, edgaref16, lucilewh18\nГлавная » 2019 » Декабрь » 2 » ЎРГИМЧАК ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n2. Энг йирик ўргимчак тури Терафоза Блонда деб номланган. Бу ўргимчакларнинг узунлиги 10 сантиметр, оёқлари узунлиги 28 сантиметргача етади. Улар асосан Жанубий Америкада, ер остига ўзлари қурган инларда яшайди. Қушлар билан озиқланади.\n3. Ўргимчакнинг 8 та оёғи, 8 та кўзи бор. Иккита кўзи бош ва кўкрак қафаси оралиғида, қолганлари танаси бўйлаб айлана кўринишида жойлашган.\n4. Ўргимчаклар рангни жуда яхши ажрата олади.\n5. Ўргимчакнинг қулоқлари бўлмайди. Қулоқ вазифасини оёқларидаги юнглар бажаради. Бу юнглар товушларни аъло даражада ҳис эта билади.\n6. Багира Киплинга деган ўргимчак тури Марказий Америкадаги ўрмонларда яшайди. Улар тирик жонни ейишмайди. Инлари атрофида чумолилар изғийди. Аммо ўргимчак чумолидан кўра дарахт пўстлоғи ейишни маъқул деб билади.\n7. Ўргимчак оёғида микроскоп билангина кўрса бўладиган тирноқчалар мавжуд. Агар ўргимчак тўр тўқиса, учта, агар бошқача усул ёрдамида ов қилса, иккита тирноқчага эга бўлади.\n8. Заҳарли ўргимчак ўлжасини тутгач, унга заҳрини сочади. Ўлжа паралич ҳолатда қолади. Ана шундан кейин ўргимчак ўлжасини еб битиради. Айрим ўргимчаклар заҳари таркибида овқат ҳазм қилдирувчи ферментлар борки, ўргимчак улардан унумли фойдаланади.\n9. Каннибализм ўргимчаклар учун одатий ҳол. Урғочи никоҳ мавсуми тугагач, эркагини еб битиради. Айниқса, Қора бева деб номланган ўргимчак тури каннибализмда тенгсиз ҳисобланади.\n10. Ўргимчакларнинг деярли барча турлари заҳарли ҳисобланишига қарамай, одамни ўлдира оладиганлари бармоқ билан санарли.\nЎргимчак тўри мустаҳкамликда, майинликда соф ипакка тенглаштирилган. Масалан, XVIII асрда ўргимчак туридан пайпоқлар, қўлқоплар тайёрланган. Ҳатто, ғаввослар учун махсус кийимларни ҳам айнан ўргимчак туридан тикишган.\nКатегория: BAXS - TORTISHUV / FIKR MULOHAZA | Просмотров: 109 | Добавил: iphone | Теги: #newsuz, #ahborot, #xabarlar, #uznews, #Yangilik, #habarlar, #новости, #news, #Yangiliklar | Рейтинг: 0.0/0


Марказий Осиё миллий мустақиллик даврида. Амир Темурнинг қайтиши? Китоб тақдимоти - UzAnalytics\n2018 йил 7 июнь куни Марказий Осиё дастурида Central Asia in the Era of Sovereignty: The Return of Tamerlane? (Марказий Осиё миллий мустақиллик даврида. Амир Темурнинг қайтиши? ) китобининг тақдимоти бўлиб ўтди.\nТадбирда китоб муаллифларидан Тереза Сабонис-Хельф (Джорджтаун Университети ), Дэн Бургарт (Миллий разведка университети), Марлен Ларуэль (Джордж Вашингтон Университети), Роджер Кангас (Миллий мудофаа Университети), Лаура Адамс (USAID), София Шринивасан (Standard & Poor’s), Гавдат Бахгат (Миллий мудофаа университети) ва Роберт Тимм (Ҳарбий-денгиз ҳарбий коллежи) лар иштирок этишди.\nКитоб кенг доирадаги мавзуларни қамраб олган. Биринчи бобда икки асосий йўналиш – минтақадаги сиёсий ривожланиш ва давлатнинг трансчегаравий муаммолари – ОИТС, ижтимоий тармоқлар, исломнинг қайта тикланиши, эмиграция ва муаммоли чегаралар каби ижтимоий муаммоларни ҳал этишга қаратилган масалалар баён этилган. Иккинчи қисмда иқтисод ва хавфсизлик масалалари кўриб чиқилади, янги инфратузилма, бозорлардан тортиб, жиноий тармоқларгача бўлган норасмий иқтисодиёт, энергетиканинг ривожланиши, Фарғона водийсида анклавларнинг роли, Марказий Осиё давлатларида ҳарбий тузилмаларнинг ривожланиши таҳлил этилади. Ушбу бобда иқтисодий жараён ва хавфсизлик ўртасидаги ўзаро муносабатлар ҳамда хавф-хатар омиллари ёритилган. Бешта мавзу тадқиқотини ўз ичига олган якуний қисмда Марказий Осиёдаги ҳар бир давлатни ривожлантирадиган жиддий омиллар чуқур баён этилади. Булар Қозоғистоннинг ташқи сиёсати, Қирғизистоннинг ички сиёсати, Тожикистоннинг гидроэнергетика лойиҳаларини амалга оширишга уринишлари, Туркманистонга йўналтирилган тўғридан-тўғри хорижий инвестициялар ва Ўзбекистондаги одатий коррупцияга оид маълумотлардир.\nМазкур тўплам Миллий мудофаа Университети томонидан 2004 йилда Даниэл Л. Бургарт ва Тереза Сабонис-Хельф таҳрири остида нашр этилган In the Tracks of Tamerlane: Central Asia’s Path to the 21st Century (“Амир Темур изидан: Марказий Осиё XXI аср сари”) номли китобининг давомидир. Дэн Бургартнинг айтишича, мазкур лойиҳа “Амир Темур” тўғрисидаги китоб”нинг яхши китоб эканлигини тушунганидан сўнг бошланган, лекин ундан кейин кўп нарса ўзгарди. Балки уни янгилаш вақти етгандир”. Муҳаррирлар алоҳида мамлакатларни таҳлил қилиш ўрнига, мавзулар бўйича ишлашга қарор қилишди. Бунда, муаллифларга бўлимларни энг долзарб мавзулар бўйича ёзиб, сўнгра мазкур бешта мамлакатни солиштириш имконини берадиган тарзда, бирлаштириш таклиф этилди.\n“Амир Темур” тўғрисидаги китоб” яхши китоб эди, лекин ундан кейин кўп нарса ўзгарди. Балки уни янгилаш вақти етгандир”.\nСофия Шринивасан Туркманистон нефть-газ тармоғига тўғридан-тўғри киритилган хорижий инвестициялар ҳақидаги қисмини ёзган. Муаллиф қайд этганидек, экспертларнинг фикрига кўра, 2030 йилга келиб, табиий газ дунё энергия ресурсларининг учдан бир қисмини ташкил этади ва Марказий Осиё жаҳонда газ таъминоти бўйича муҳим роль ўйнайди. Жаҳонда табиий газ заҳирасининг кўплиги бўйича олтинчи ўринда турадиган Туркманистон бу борада етакчи ўринни эгаллайди.\nСовет Иттифоқи пароканда бўлганидан сўнг Туркманистонда ўз заҳираларидан фойдалана олишига нисбатан ишонч пайдо бўлди. Бироқ Ниёзовнинг авторитар режими сабабли бу умидлар ўзини оқламади. 2007 йилда янги раҳбар – Гурбангули Бердимуҳаммедов уни ўзгартирганидан сўнг ушбу тармоқнинг очиқ бўлишига ишонч пайдо бўлди. Лекин, сўнгги ўн йиллик натижалари Туркманистон нефть-газ тармоғи амалда тобора Хитойга тегишли бўлиб бораётганини кўрсатди.\nШринивасан бу борада шундай дейди: “Биз BP, Chevron ва бошқа йирик халқаро нефть компанияларининг бозорга киришга уринганини кўрдик, бироқ самарасиз. Лекин BP дан кичикроқ Италиянинг Eni каби компаниялари бозорда озроқ плацдармларни эгаллашди. Аммо энг катта ўринни эгаллаган бу – Хитой миллий нефть корпорацияси бўлди”.\n2016 йилда Туркманистон Россия билан нарх-наво бўйича тортишувлар сабаб ушбу мамлакатга газ экспортини тўхтатди ва Хитой бу ердаги ягона мижозга айланди. Шринивасан Хитойнинг қандай қилиб Ғарбнинг йирик компаниялари эришолмаган нарсани қўлга киритгани ва нима учун айрим майда компанияларнинг мамлакат энергетика бозорига мустаҳкам ўрнашганини муҳокама қилади. Ушбу бобда шунингдек, мамлакатда нефть ва газ қазиб олиш тарихи, ушбу тармоқнинг ривожланиш жараёнлари ва хорижий сармояларга кўмаклашган ва тўсқинлик қилган омилларга оид маълумотлар келтирилган.\nҲарбий денгиз ҳарбий коллежидан Роб Тиммнинг фикрича, 2014 йил Афғонистонда Америка ҳарбийлари сони камайган даврда Марказий Осиёда стратегик, сиёсий\_ҳарбий соҳаларда фаоллик бор эди. АҚШ нинг минтақага бўлган қизиқиши сусайиши билан Москванинг дадиллиги кучайди. 2015 йилда Россия илк бор Сурияда ҳарбий операцияни амалга оширди. Хитой ҳам нафақат иқтисод, инфратузилма, балки шунингдек хавфсизлик соҳасида ҳам фаоллашди. ISIS нинг пайдо бўлиши, кўплаб Марказий Осиё фуқароларининг Сурияда қора байроқ остида жанг қилиш учун ўтиб кетаётганликлари ва ҳукумат ўзгаришидаги ноаниқликлар ҳудуддаги жўшқин ҳаракатни кучайтирди. Шундай бўлсада, бу ерда хавфсизликнинг тўлиқ таъминланишига эришилмади, деб қайд этади муаллиф:\n“Биз кўраётган нарса – ўзгармас нарсалардир. Хавфсизлик кучлари олдингидек, биринчи навбатда ички таҳдидларга қаратилган. Халқаро хавфсизлик соҳасида ҳамон Россия КХШТ (Коллектив хавфсизлик шартномаси ташкилоти) доирасида устунлик қилмоқда. Ҳар қайси Марказий Осиё давлати ўз нуқтаи-назаридан, географик жойлашувининг ўзига хос хусусиятларидан келиб чиққан ҳолда, Россиянинг хавфсизлик борасидаги устунлигига кўниккан”.\nЎзаро тахминлар шароитида баъзан халқаро ташкилотлар томонидан минтақавий ҳамкорлик амалга оширилади ва унда НАТО, ШҲТ ва КХШТ сингари хорижий шериклар устунлик қилади. Айни пайтда, Марказий Осиёнинг ҳар қайси давлати ҳам хавф саватчасини диверсификация қилиш бўйича ўз қадамларини қўяди.\nШунда янги Левиафан пайдо бўлди – Хитой\nДжорджтаун университетидан Тереза Сабонис-Хельф мазкур тўпламда Марказий Осиёдаги сиёсий иқтисодиётда юз берган ўзгаришларни тадқиқ этади. У асосан, Марказий Осиё иқтисодиётининг Хитой фаолияти таъсирида қай тарзда тубдан ўзгаргани ҳақида ҳикоя қилган. Марказий Осиё давлатлари денгиз йўлларига чиқиш имконияти йўқлигидан йиллаб азият чекишган; ишончли қўшниларнинг йўқлиги сабабли савдо билан шуғулланишнинг ҳам деярли имкони бўлмаганди. Гарчи ушбу давлатларда дунё бозорида юқори баҳоланадиган маҳсулотлар бўлсада, гўё фақат Россия уларни қандай экспорт қилишни биларди. Шу пайтда янги Левиафан – Хитой пайдо бўлади. Хитой Марказий Осиё давлатларига сармоя киритибгина қолмай, айни пайтда ушбу минтақа орқали ўтадиган савдо-сотиқ ҳажмини ҳам оширади, бу ўзгаришлар эса, Марказий Осиё давлатларининг ўз қўшнилари ва савдо салоҳиятига назар ташлашига таъсир кўрсатади. Улар транзит ва транзит фаолиятда қатнашишнинг аҳамиятини тушуна бошлайдилар. Мамлакатлар шунингдек, ҳам товар, ҳам хизмат саналган ва юқори даражадаги давлатлараро мувофиқлаштирувни талаб этадиган электр энергия савдосида ҳам иштирок этадилар.\nСабонис-Хельф Тожикистонда амалга оширилаётган Роғун лойиҳаси орқали янги сиёсий иқтисодиётни муҳокама қилади. Ҳокимият раҳбарларининг фикрича, гидроэнергетика соҳасидаги ушбу лойиҳа алюмин саноатини ривожлантиришда муҳим ўрин тутади. Муаллифнинг қайд этишича, мазкур лойиҳанинг амалга тадбиқ этилиши уч хил усул ва учта турли нарратив билан изоҳланади.\nБиринчи нарратив – тўғонни ҳукумат етакчиси Раҳмоннинг мағрурлик предмети сифатида, иккинчиси – у Совет Иттифоқидан қолган мерос сифатида. Учинчиси, шу орада “Тўғон шунчалик зарурмиди”, деган саволни ўртага ташланади.\nТожикистон ҳозирги пайтда электр энергияни ҳисобга олмаганда, алюминий ишлаб чиқариш учун зарур бўлган бирорта ҳам компонентни ишлаб чиқармайди. Модомики, Душанбе келажакда мамлакат кўпроқ электр энергия ва алюминий ишлаб чиқариши керак, деб ҳисоблар экан, “Уни кўп қазиб олиш шартми”, деган савол туғилади. Ҳозирча уларнинг позицияси жуда ғалати: улар алюминий ишлаб чиқариш учун энг муҳим бўлган товар – арзон электр энергиясига эга ва ўзларининг асосий маҳсулотини экспорт қилиш учун алюминий ишлаб чиқаришда керакли бўлган бошқа барча нарсаларни импорт қилишларига тўғри келяпти – бу Марказий Осиёнинг бошқа мамлакатларида ҳам кузатилаётган бир хил ҳолат.\nМиллий мудофаа университетидан Гаудат Бахгат Марказий Осиёда ижтимоий тармоқларнинг ўрнини таҳлил қилган. Бунда у ижтимоий тармоқларнинг ҳар қайси давлат сиёсатига қай усулда таъсир кўрсатганини тадқиқ этган. Бахгат ўз диққат эътиборини ижтимоий тармоқларни ишлаб чиқарувчилар ва уларнинг фойдаланувчиларига қаратади.\nBook Launch of Central Asia in the Era of Sovereignty; The Return of Tamerlane?\nUSAID дан Лаура Адамс Ўзбекистонни, ғарб демократияси тўғри эмас деб ҳисоблайдиган бошқарув тизимига эга бўлсада, маълум маънодаги самарали давлат деб кўрсатади. Муаллиф Лунд университетининг ижтимоий ҳуқуқ факультети социологи Рустам Ўринбоев ва Мон Свенссон билан ҳамкорликда кундалик ҳаётдаги муаммолар норасмий бошқарувда қай тарзда ҳал этилаётганини кузатган ҳолда, Стивен Краснернинг “етарли даражадаги яхши бошқарув” моделига муқояса қилинган назарий асосларни келтириб ўтади.\nАдамс оддий масалалар ва битимлар қай усулда ҳал этилиши ва келишувлар қайси ҳолатда муваффақиятли бўлишини аниқлаш мақсадида, асосан коррупция деб аталадиган муайян ҳолатларга эътиборини қаратади. Айни пайтда, ҳукумат амалга ошираётган ислоҳотлар шароитида ушбу норасмий фаолиятнинг қай тарзда ишлаши, ҳатто бошқарувнинг расмий ва одил тизимига қўшилиши мумкинлиги ҳақидаги маълумотлар билан танишиш ҳам жуда қизиқарлидир.\nМиллий мудофаа университетидан Роджер Кангас минтақадаги қонунчилик ва институтларни тадқиқ этади. Минтақа ўта анъанавий ҳуқуқ шаклларига мансуб бўлсада, бироқ бу ерда юз бераётган жараёнлар ва масъулият масалаларида совет тизимининг таъсири сақланган. Совет Иттифоқи инқирозга юз тутганидан сўнг қатор ташқи кучлар қонунчиликни ривожлантиришга уринаётган бир пайтда, мунозараларда Марказий Осиёда ҳуқуқларнинг ўзлаштирилиши қай тарзда шакллантириляпти, деган савол туғилади. Кангаснинг сўзларига кўра, бу ҳар қайси ўрганилган мамлакатда турли натижаларни кўрсатди.\n“Бешта турли мамлакатни кўздан кечирар эканмиз, ҳақиқатан ҳам беш хил манзарани кўрамиз. Биз тараққиётга турфа ёндашувларнинг гувоҳига айланамиз”, дейди у. “Бу ғарбий дискурс аралашмаси, бироқ Россия, Хитой, турли давлатлардан ўзлаштирилган тузилмалар асосида давлат бошқарувини оқловчи, шахсий ҳуқуқларни чекловчи қоидалардир”.\nДжордж Вашингтон Университети мутахассиси Марлен Ларуэль Қозоғистонда Марказий Осиё интеграцияси ва Евроосиё интеграциясининг кириб келиши ўртасидаги тўқнашув ва ўхшашликларни кўриб чиқишга қарор қилади. Қозоғистон ҳокимият кучлари ҳамиша ҳар иккала ҳолатни ҳам қўллаб-қувватлашини билдирган. Бироқ Евроосиё интеграцияси воқеликка айланиши билан Марказий Осиё интеграцияси қоғозда қолади. Бу зиддият Остона учун тўсатдан реалликка айланади: Қозоғистон “Евроосиё”ни ўзининг кўп тармоқли сиёсатини баён қилиш услуби сифатида кўрарди, бироқ Россиянинг яқиндаги ҳаракатлари – унинг бошчилигида амалга оширилган Евроосиё иқтисодий иттифоқи лойиҳасидан тортиб, Украина инқирозигача бўлган воқеалар “Евроосиё” терминини Россиянинг ушбу ҳудуддаги устунлигини ифодаловчи рамзга айлантиради.\nЕвроосиё интеграцияси Марказий Осиё интеграцияси фаровонлигини камроқ даражада таъминлайдими?\nТабиийки, воқеалар тобора ривожланади. Ўзбекистонда янгича даражадаги ошкораликни қўллаб-қувватловчи янги президент Шавкат Мирзиёевнинг сайланиши билан, Евроосиё интеграцияси секинлашаётган бир пайтда, Ўзбекистон ва Қозоғистон ҳудудий интеграцияга интила бошлайди.\nЛаруэль ўз бўлимида шунингдек, Қозоғистоннинг танлаган йўлидаги амбивалент ҳаракатларини ҳам кўриб чиқади. Мамлакат бир вақтда минтақада етакчилик мақоми учун даъвогар ва кимларгадир қулоқ солишни истамайди. Назарбоев бир пайтлар мамлакат номини “Қозоқ эли” номига ўзгартиришни ҳам таклиф этганди. Унинг сўзларига кўра, Монголия алоҳида ва ҳудуддан айри сиёсат олиб бориш йўлидан бораётган ўрнак давлат бўла олади. Бироқ бу қадам бошқа кўплаб муаммоларни келтириб чиқариши мумкин: Қозоғистонни турк меросидан хийла чўл дунёсига узоқлаштириш. Бу эса уни Сибирь, демакки, Россияга яқинлаштирарди. Шу боис ҳам, Қозоғистон қийин дилеммага тўқнаш келади.\nМиллий разведка университети вакили Дэн Бургарт “Катта ўйинни нима ўзгартириши мумкин: Марказий Осиёда энергиянинг ўзгарувчан табиати” номли бўлимни таништирган ҳолда, тақдимотга якун ясайди. У минтақада қисқа муддат ичида энергетика бозорини бузиши мумкин бўлган омилларни аниқлашга ҳаракат қилади. Биринчи омил, бу – дунё иқтисодиёти ҳолатидир. Агар жаҳон иқтисодиёти пасайса, энергияга бўлган талаб ҳам камаяди, бу эса ҳудуддаги барча давлатларга таъсир кўрсатади. Дунё иқтисодиёти ўсса, энергияга бўлган эҳтиёж ҳам юқори бўлади.\nКейинги омил – технологиялар ва айниқса, энергетика бозорига технологик ноаниқликни олиб кирган сланец энергиясидир. Россия ва Саудия Арабистони ишлаб чиқариш ҳажмини қисқартиришга келишишади, бу эса, нархларнинг кўтарилиши сабаб бўлади, бироқ нархлар жуда ҳам ошиб кетса, Қўшма Штатлар бозорни сланец билан тўлдирган ҳолда, ўзи сармоя киритган барча технологияларни ишга солади. Яна бир омил – сиёсий ноаниқликни келтириб чиқарган Украина масаласидир. Масалан Россияга қарши қўлланилган санкциялар Марказий Осиёга ҳам таъсир кўрсатди. Мазкур омиллар эҳтимол, Марказий Осиёда энергияга бўлган талабни кучайтирса ҳам ажаб эмас.\nАйни пайтда Бургарт қуйидагиларни қайд этади: “Биз дунёнинг асосий қисми глобализациянинг пасаяётганига эътибор қаратаётганини кўряпмиз. Ана шундай бир пайтда, Марказий Осиё ҳамкорлик имкониятларини очди. Бироқ Марказий Осиё давлатлари суверенитет даврида ҳам, маълум маънода ўз суверенитетидан воз кечишга тайёр эмаслар, лекин минтақада ҳамкорлик қилиш имкониятига эга бўлиш учун бироз ён босишлари мумкин. Яқин келажакда бундай ўзгаришларни кузатиш янада қизиқ бўлади”.\nМатериалнинг асли инглиз тилида


Америкалик сайёҳ БААда 46 дақиқа ичида 22 марта ЙҲҚни бузди\n21:16 / 13.10.2016\nБААга ташриф буюрган америкалик сайёҳ автомобилни бошқариш давомида бир кунда 24 марта тезликни оширган, у 46 дақиқа ичида 22 марта йўл ҳаракати қоидаларини бузган. Бунинг натижасида техаслик ишбилармон Жонатан Биллга деярли 5,5 минг долларлик жарима солинган. Gulf News нашри воқеа юзасидан хабар берди.\nМанбага кўра, воқеа сентябрь ойида содир бўлган, бироқ ОАВда бу ҳақда энди маълумот берилди. Дубай ва Ал-Айн шаҳарлари орасида ҳаракатланган сайёҳ бир неча маротаба тезликни оширган. У соатига 120 километр тезлик ўрнига 130-150 километр тезликда ҳаракатланган.\nИшбилармон ЙҲҚ бузилишларини қайд қилувчи камералар кўрсаткичларидаги ғайритабиий рақамларга эътибор қаратди. Қурилмалардан тўпланган маълумотларга кўра, маҳаллий вақт билан соат 8:36да Билл Ал-Айнда тезликни оширган, икки дақиқа ўтгач эса - Дубайда.\n"Бир вақтнинг ўзида икки жойда бўлишим мумкин эмас, ахир", - дейди америкалик сайёҳ. Шунга қарамай, у жарима тўловларини амалга оширган.\nБАА жарима ЙҲҚ тезлик америкалик сайёҳ


«Миллий тикланиш» ДП фракцияси аъзолари қатор қонун лойиҳаларини қизғин муҳокама қилишди\nБугун Олий Мажлис Қонунчилик палатасидаги «Миллий тикланиш» ДП фракциясининг навбатдаги йиғилиши бўлиб ўтди.\nУнда Қонунчилик палатаси мажлиси муҳокамасига киритилиш режалаштирилаётган бир қатор қонун лойиҳалари кўриб чиқилди. Йиғилишни «Миллий тикланиш» ДП Марказий кенгаши раиси, фракция аъзоси Алишер Қодиров олиб борди.\nЙиғилишда дастлаб «Ўзбекистон Республикасининг айрим қонун ҳужжатларига қўшимча ва ўзгартишлар киритиш тўғрисида»ги Ўзбекистон Республикаси қонуни лойиҳаси муҳокама этилди.\nҚонун лойиҳасига кўра, Ўзбекистон Республикасининг Ер кодекси, «Фермер хўжалиги тўғрисида»ги ҳамда «Деҳқон хўжалиги тўғрисида»ги Қонунларига қўшимча ва ўзгартиришлар киритилмоқда. Унга кўра, Фермер хўжаликларининг мажбуриятларига суғориладиган ерларни ўзбошимчалик билан эгаллаб олишга йўл қўймаслик бўйича чоралар кўриши, экологик талабларга ва атроф муҳитни муҳофаза қилишнинг бошқа қоидаларига риоя этиши ҳамда ер участкасидан қонун ҳужжатларида ва ижарага олиш шартномасида кўрсатилган шартлар асосида, белгиланган мақсадда, самарали ва оқилона фойдаланилишини таъминлаши киритилмоқда.\nШунингдек, мазкур қонун лойиҳасига мувофиқ айбдор шахслар суғориладиган ерларни ўзбошимчалик билан эгаллаб олишга йўл қўймаслик бўйича чоралар кўрмаганликда қонунда белгиланган тартибда жавобгарликка тортилиши белгиланмоқда.\nБундан ташқари, «Овчилик ва ов хўжалиги тўғрисида»ги Ўзбекистон Республикаси қонуни лойиҳаси фракция аъзоларининг эътиборини тортди. Қонун ташаббускорланинг эътироф этишича 2018 йилнинг июнь ҳолатига кўра, Ўзбекистон овчи ва балиқчилар спорт бирлашмасида рўйхатга олинган 38 минг овчидан қарийб 35 минг нафари ҳаваскор овчилар, 3 минг нафари эса ҳаваскор балиқчилардир. Улар томонидан ов хўжаликларида турли ҳайвон турлари (сутэмизувчилар, қушлар) овланади.\nФракция аъзолари ушбу қонунни ишлаб чиқиш ва амалда жорий этиш орқали ёввойи ҳайвонлар ҳисобини юритиш, уларни кўпайтириш ва тутиш нормаларини тартибга солиш устидан давлат назорати механизмлари такомиллаштирилишига ҳамда ов туризмининг ривожлантирилишига эришиш мумкинлигини таъкидлашди.\nЙиғилишда шунингдек, бошқа қонун лойиҳалари кўриб чиқилди ҳамда барча масалалар юзасидан фракциянинг тегишли қарорлари қабул қилинди.


Гурбангули Бердимуҳамедовнинг ўғли уй ҳайвонлари учун меҳмонхона очди, ўзи эса итлардан бирига атаб шеър ёзди — ekolog\nТуркманистоннинг Аҳал вилоятининг Анау шаҳрида 7 май куни уй ҳайвонларини сақлаш мажмуаси (зоомеҳмонхона) ва ветеринария клиникаси очилди, деб хабар бермоқда «Хроника Туркменистана».\nОчилиш маросими саноат ва қурилиш вазири бўлган, шунингдек, 1 май куни «Туркман алабай итлари» ассоциацияси раиси этиб сайланган Сердар Бердимуҳамедов иштирокида бўлиб ўтган.\nТуркманистоннинг ТDH давлат ахборот агентлигининг хабар беришича, ушбу мажмуа уй ҳайвонлари: мушуклар, итлар, қушларни сақлаш учун мўлжалланган, шунингдек, балиқлар учун аквариум ҳам бор.\nҚайд этилишича, меҳмонхона бир неча қисмларга бўлинган. Улардан бири қушлар учун, иккинчиси эса мушук ва кучуклар учун. У ерда 32 та «номер» бўлиб, уларнинг 20 таси катта икки хонали ва 12 таси нисбатан кичикроқ. Шунингдек, кинолог хонаси, итлар сартарошхонаси, ювинтириш, сайр қилдириш хоналари ва машқ қилдириш майдонлари ҳам бор.\nМушукларни сақлаш учун эса 8 та икки қаватли қутилар жойлашган хона ажратилган.\nМеҳмонхона ва клиниканинг тантанали очилиш маросимидан кейин Туркманистон президентининг ўғли Сердар Бердимуҳамедов «Туркман алабай итлари» ассоциациясидан давлат раҳбари номидан туркман алабай зотли итларни Ашхобод шаҳри ва вилоятларга, шунингдек, Ички ишлар вазирлиги ва чегара хизматига топширган.\nБунга жавобан мамлакатнинг ит боқувчилари номидан давлат раҳбарига миннатдорчилик билдирилиб, алабай ити боласи совға қилинган. Нашрнинг ёзишича, тадбирда иштирок этмаган Бердимуҳамедовдан унга лақаб бериш сўралган. Президент унга Полвон дея лақаб қўйган ва унга атаб шеър ёзган.\nШу куни ассоциациянинг биринчи йиғилиши бўлиб ўтган ва унга масъул шахслар тайинланиб, ассоциация эмблемаси тасдиқланган.\nХабарда айтилишича, президент зоомеҳмонхонани қуришни 2019 йилнинг февраль ойида топширган. Унда ушбу меҳмонхонага ўз турар жойларини ўзгартириб, ит ёки мушукларни боқа олмайдиган, дам олиш ёки хизмат сафари юзасидан чет элга кетиб, уй ҳайвонлари қаровга муҳтож бўлган одамлар мурожаат этиши мумкинлиги таъкидланган.


21 октябрь – Ўзбекистон Республикасининг «Давлат тили ҳақида»ги қонуни қабул қилинган кун\nУни келгуси авлодларга тўла-тўкис етказиш муқаддас бурчимиздир\nМана бугун ўзбек тилига расмий давлат тили мақоми берилганлигига йигирма беш йил тўлди. Албатта, бу тарих учун унча катта муддат бўлмаса-да, ўтган давр мобайнида миллий тилимизнинг қонун ҳужжатларига мувофиқ мавқеини ошириш, софлигини сақлаш, йўқолиб кетган сўзларни қайта тиклаш, бу борадаги қонунчилигимизнинг маъно-мазмунини ёш авлод онгига сингдириш йўлида улкан ишлар амалга оширилди.\nМарказда ва жойларда «Давлат тили ҳақида»ги Қонуннинг амалга оширилиши бўйича мувофиқлаштирувчи тил комиссиялари тузилиб, барча қонунлар ва бошқа норматив-ҳуқуқий ҳужжатларнинг давлат тилида эълон қилиниши, давлат бошқаруви органлари, муассасалар, ташкилотлар ва жамоат бирлашмаларининг муҳрлари давлат тилида юритилиши, республиканинг маъмурий-ҳудудий бирликлари, майдонлари, кўчалари ва географик объектларининг номлари давлат тилида акс эттирилиши таъминланди.\nШуни алоҳида эътироф этиш жоизки, мамлакатимизда оқилона ва ниҳоятда холислик билан амалга оширилаётган тил сиёсати барча демократик тамойилларга мос келади. Буни Ўзбекистон Республикаси Конституциясининг 4-моддасидаги «Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таъминлайди, уларнинг ривожланиши учун шароит яратади», деган меъёрлар мисолида кўриш мумкин.\nУшбу конституциявий меъёрлар асосида Қонуннинг 4-моддасида Ўзбекистон Республикасида давлат тилини ўрганиш учун барча фуқароларга шарт-шароит ҳамда унинг ҳудудида яшовчи миллатлар ва элатларнинг тилларига иззат-ҳурмат билан муносабатда бўлиш таъминланиши, бу тилларни ривожлантириш учун шарт-шароит яратилиши назарда тутилди.\nҚонуннинг 6-моддасида Ўзбекистон Республикасида яшовчи шахсларга таълим олиш тилини эркин танлаш ҳуқуқи берилди. Давлат зиммасига фарзандларимизнинг давлат тилида, шунингдек, бошқа тилларда ҳам умумий, ўрта махсус ва олий маълумот олишни таъминлаш вазифаси юклатилди.\nМамлакатимизда ўзбек тили эркин қўлланилмайдиган бирорта соҳа йўқ. Миллий тилимиз ўзининг кенг имкониятларини барча соҳалар сингари энг мураккаб илм-фан, ахборот-коммуникация технологиялари, молия-банк тизими ва бошқа жараёнларда ҳам тўлиқ намоён қилмоқда. Юртбошимиз таъкидлаганларидек, «Ўзбек тилининг компьютер ва Интернет, аниқ фанлар, тиббиёт, иқтисодиёт каби махсус термин ва тушунчаларни талаб қиладиган соҳаларда ҳам кенг қўллана бошлагани унинг имкониятлари нечоғлиқ катта эканини кўрсатади».\nМустақиллик шарофати билан тилимизнинг нуфузи нафақат ёшлар, катталар орасида ҳам, ҳатто чет мамлакатларда ҳам ошиб бормоқда. Унинг жозибаси хорижликларни ҳам ўзига мафтун қилмоқда. Оммавий ахборот воситалари орқали чет эллик меҳмонларнинг ўзбек тилида сўзлаганларини эшитиб қоламиз. Бизнинг тилимизда бошқа миллат вакиллари, айниқса, хорижлик меҳмонлар сўзлашганини эшитганимизда қалбимиз ғурур ва ифтихор туйғулари билан тўлади. Бу албатта, Ватанимизнинг жаҳон ҳамжамиятидаги ўрни тобора мустаҳкамланиб бораётганидан далолат беради.\nШунга қарамасдан, Қонуннинг айрим нормалари бузилаётганлигини кўрганимизда кўнглимиз ранжийди. Масалан, Қонуннинг 20-моддасида «Лавҳалар, эълонлар, нархномалар ва бошқа кўргазмали ҳамда оғзаки ахборот матнлари давлат тилида расмийлаштирилади ва эълон қилинади ҳамда бошқа тилларда таржимаси берилиши мумкин» деб белгилаб қўйилган. Аммо, шаҳар ва қишлоқларимизда ушбу норма талабларига риоя этмаслик ҳолатлари тез-тез учрамоқда.\nБундан ташқари, Қонуннинг 21-моддасидаги «Корхоналарда ишлаб чиқариладиган маҳсулот давлат тилидаги ва бошқа тиллардаги ёрлиқлар, йўриқномалар, этикеткалар билан таъминланади» деган нормага ҳам тўлиқ риоя қилинмоқда, деб бўлмайди. Чунки Ўзбекистонда ишлаб чиқарилаётган айрим турдаги маҳсулотларнинг ёрлиқлари хорижий тилларда ёзилганини кўриб қоламиз.\nБу ҳақда мутахассислар билан суҳбатлашганимизда, ўзбек тилида айрим сўзларни топиш қийинлиги тўғрисидаги фикрларини илгари суришади. Балки ишлаб чиқариш технологияси ва иқтисодиётда учрайдиган айрим янги сўзларнинг ўзбек тилидаги таржимаси йўқдир. Бундай ҳолатларда «Давлат тили ҳақида»ги Қонуннинг 7-моддасига мурожаат қилиш даркор бўлади.\nУнда белгиланишича, бундай жумбоқлар «Давлат тили расмий амал қиладиган доираларда ўзбек адабий тилининг амалдаги илмий қоидалари ва нормаларига риоя этилади.\nЯнги илмий асосланган атамалар жамоатчилик муҳокамасидан кейин ва Олий Мажлис палаталари тегишли қўмиталарининг розилиги билан ўзбек тилига жорий этилади», деган меъёрлар асосида ҳал этилади.\nЎзбек тилининг ривожини таъминлаш, аввало, ҳаммамизга, миллий ғуруримизга, ҳуқуқий маданиятимизга ҳамда Ватанга бўлган муҳаббатимизга боғлиқ. Зеро, тилимиз миллатимизнинг маънавий бойлиги тариқасида барча эзгу ишларимиздан таралган зиё бўлиб, келажагимизни ёритиб турсин.\n«Биз аждодлардан авлодларга ўтиб келаётган бебаҳо бойликнинг ворислари сифатида она тилимизни асраб-авайлашимиз, уни бойитиш, нуфузини янада ошириш устида доимий ишлашимиз зарур».


1. МЕҲРГА ЙЎҒРИЛГАН АЙЁМ\n2. ХОСИЯТЛИ АЙЁМ\n3. СИЗГА ТАЪЗИМ УСТОЗИМ\nБу сафарги байрам ҳам устоз ва мураббийлар учун эсда қоларли бўлди. Наманган шаҳри марказидаги "Шодиёна" тантаналар мажмуаси бунёд бўлибдики, қатор қутлуғ маросимлар ва издиҳомларга гувоҳ бўлди. Бироқ, бу галги шодиёна ҳаммасидан, ҳар биридан ўзгача, меҳр ва эъзоз, шон ва шараф, юксак эҳтиром туйғуларига лиммо-лим нишонланди.\n4. БОЛАЛАРНИНГ ҚУВОНЧИ ЧЕКСИЗ\nОта-оналар, кенг жамоатчилик вакиллари номидан сўзга чиққанлар янгиланган муассаса болалар учун ҳақиқий янги йил совғаси бўлгани, бундан қишлоқ аҳолиси чексиз миннатдор эканини таъкидладилар.\n5. ТАНТАНАЛИ ТАДБИР\n6. МУҲИМ ВАЗИФАЛАР БЕЛГИЛАНДИ\nТаълим соҳасида самарали меҳнат қилаётган бир гуруҳ ходимлар вилоят ХТБ, туман ҳокимлиги, туман ХТБ, ҳамкор ташкилотлар томонидан моддий ва маънавий рағбатлантирилди. Кенгашда муҳокама этилган масалалар юзасидан қарор қабул қилинди.\n7. БОЛАЖОНЛАР БАЙРАМИ\n8. СИЗНИ ШАРАФЛАЙМИЗ, АЗИЗ УСТОЗЛАР\nИгна билан қудуқ қазимоқдек машаққатга менгзалган касб - дунёдаги энг улуғ ва энг муқаддас эътирофга йўғрилган, ҳамиша эзгу ва ардоқли ЎҚИТУВЧИЛИК экани исбот талаб этмайдиган ҳақиқат.\n9. "ШОДИЁНА"ДА ШОДИЁНА


Бугун Исроил Мадримов Нью-Йоркда очиқ машғулот ўтказади / Olamsport.com\n01 окт 08:52\nБугун Исроил Мадримов Нью-Йоркда очиқ машғулот ўтказади\nТеглар : Исроил МадримовБоксЎзбекистон\nХабар берганимиздек, профессионал боксчимиз Исроил Мадримов 5 октябрь куни ўзининг проф рингдаги тўртинчи жангида рингга кўтарилади.\nЧарм қўлқоп устамиз шу куни АҚШнинг Нью-Йорк шаҳридаги муҳташам Madison Square Garden аренасида мексикалик Алехандро Баррерага қарши жанг ўтказади. Бугун эса Мадримов айнан Madison Square Garden аренаси ёнидаги майдонда ташкил этиладиган очиқ машғулотда иштирок этади.\n"Очиқ машғулотга кириш бепул. Мен АҚШдаги барча ҳамюртларимизни машғулотни томоша қилиш учун таклиф этаман. Сиз билан учрашиш мен учун катта шараф", - дейди Мадримов.\nЭслатиб ўтамиз, Исроил Мадримов рингга чиқадиган бокс оқшомининг марказий жанги ярим ўрта вазн тоифасда собиқ жаҳон чемпиони қозоғистонлик Геннадий Головкин ҳамда украиналик Сергей Деревьянченко ўртасида бўлиб ўтади. Ушбу жангда ўртага вакант бўлиб турган IВF чемпионлик камари қўйилади.\nМаълумот учун, WBA Intercontinental чемпионлик камари соҳиби бўлиб турган Исроил Мадримов шу кунгача ўтказган уччала жангини ҳам муддатидан аввал якунлаган. 34 ёшли тажрибали Баррера эса 34 та жангда рингга кўтарилган. Ҳисобида 29 та ғалаба (18 та нокаут) ва 5 та мағлубият (1 та нокаут) бор.


БААлик 8 ёшли бола Bentley GT V8 машинасини ютиб олди » Ўзбекистон янгиликлари – Zamin.uz\n15-09-2015 | 12:27\nZAMIN.UZ / Дунё / 15 Сентиябр 2015 года1 379\nБирлашган Араб амирликларида истиқомат қилувчи 8 ёшли бола Emirates Islamic Kunooz ойлик лотереясида Bentley GT V8 coupé спорткарини ютиб олди.Боланинг исми Муҳаммад Ҳолид Сулаймондир. Айтилишича, лотореянинг июль ойи натижаларида унинг исми тилга олинган. Бола отаси билан келиб ютуқни олиб кетиши мумкин бўлади.Kunooz – бу Emirates Islamic банкининг омонат жамғармаси бўлиб, у ўз хизматидан фойдаланувчи мижозларга ҳар ой ўзига хос лотерея ўйнашни таклиф қилади. Бунинг учун улар ҳар чорак йилда 5 минг дирҳамлик балансни ўз ҳисобларида сақлаб туриши керак. Бунинг эвазига улар ҳар ой 1 млн дирҳам, машина ва бир хонали уй сотиб олиш имкониятига эга бўлади.


Паст Дарғомда электрчилар хонадонларга "свет бериш" чораларини кўряптими? - zarnews.uz\nКеча бошланган қорли-қировли кунларда вилоятимиз бўйича электр энергиясида узилиш бўлмаслиги учун зарур чоралар кўрилган эди. Аммо тармоқларнинг эскиргани, зўриқишлар содир бўлгани барибир ўз таъсирини кўрсатди.\nОқибатда бугун жойларда электр энергиясида узилишлар содир бўлди. Носозликларни тезда бартараф этиш учун “Самарқанд ҳудудий электр тармоқлари корхонаси”, жумладан, корхонанинг Паст Дарғом тумани электр таъминоти корхонаси ишчи ходимлари кечки вақт ва совуқ бўлишига қарамай жойлардаги носозликларнинг олдини олмоқда.\nАйни пайтларда тумандаги "Тимур", "Қайрағоч", "Ўтарчи", "Исломобод", "Баҳодир", "Пўлатчи" фидерларида авариявий ҳолат юзага келган. Электрчилар тармоқлар ва нимстанциялардаги камчиликларни бартараф этиб, аҳоли хонадонига электр энергияси етказиб бермоқдалар.\n"Самарқанд ҳудудий электр тармоқлари корхонаси" акциядорлик жамияти ахборот хизмати.\nТеглар: электр энергия электр тармоқлари


Ўзбекистонликлар Интернетдан телевизор орқали фойдаланади\n05 март 2021, Тошкент вақти: 10:07\nОзодбек Маълумотларга кўра, 2004 йилда Буюк Британиянинг “Freedomland” компанияси Ўзбекистонга Интернетга телевизор орқали уланиш имкониятини берадиган 25 минг дона “NetBox” қурилмасини олиб келган.\n2002 йилда яратилган “NetBox” қурилмаси Европанинг Германия, Франция, Испания, Буюк Британия каби илғор мамлакатларида кенг тарқалган.\nКомпаниянинг Ўзбекистондаги ваколатхонаси бош директори Муҳаммад Хорун Чоудрининг сўзларига қараганда, бугунги кунда “Freedomland” компанияси Европада Интернетга теливизор орқали уланиш хизмати кўрсатадиган етакчи провайдер ҳисобланди. “NetBox”га бўлган талаб ва эҳтиёжни ўрганган компания раҳбарияти қурилмани Марказий Осиёда биринчи бўлиб Ўзбекистон бозорига олиб киришга қарор қилган.\n“Биз Марказий Осиёнинг барча мамлакатлари билан ҳамкорлик ҳақида шартнома имзолаганмиз. Ўзбекистонда эса “Freedomland”нинг ваколатхонаси рўйхатдан ўтган. “NetBox” қурилмаси компания томонидан Францияда ишлаб чиқарилган. Биз “Ҳарлей” уюшмаси билан ҳамкорликда мазкур қурилмани Ўзбекистонда сотиш билан шуғулланамиз. Айни пайтда “NetBox” Ўзбекистоннинг кўпгина ҳудудларида сотилмоқда. Унинг нархи 95 АҚШ долларидир”, - деди М.Чоудри.\nМ.Чоудрининг таъкидлашича, “NetBox”дан мактаб ва олий ўқув юртларида дарс ўтишда, кинотеатрларда, меҳмонхоналарда Интернет орқали турли фильмлар томоша қилишда фойдаланиш мумкин. У Интернетдаги маълумотларни видеомагнитофонга ёзиб олиш, принтер орқали қоғозга кўчириш ва факс вазифасини ўтайди.\n“Агар “NetBox”ни 95 долларга сотиб олиш имкони бўлмаса, ўзбекистонликлар унинг энг керакли қисмларини 35 минг сўмга харид қилиши ва кўрсатилган хизмат учун ойига атиги 6 минг сўм тўлаши мумкин. Бундан ташқари, ҳар ойда Интернетдан 60 соат давомида текин фойдаланиш имкониятини яратиб берамиз”, - деди М.Чоудри.\nМ.Чоудри айни кунларда Тошкентдаги меҳмонхоналарга мазкур қурилмани ўрнатиш бўйича музокаралар ўтказилаётганини маълум қилди.\nВаколатхонанинг маркетинг бўлими ходими Владислав Кимнинг айтишича, “NetBox” ускунаси видео кабели орқали телевизорга уланса кифоя, бемалол Интернетдан фойдаланиш мумкин. Шунингдек, қурилма ёрдамида дунёнинг исталган нуқтасидаги танишингиз билан унда ўрнатилган микрофон орқали жонли мулоқотда бўлиш имконияти мавжуд. Бундан ташқари, овозли маълумот ва видеотасвирларни электрон почта орқали жўнатса бўлади. “NetBox”дан фойдаланишда махсус компьютер саводхонлиги талаб этилмайди.


Швейцария ФИФАнинг бир неча мулозимини коррупцияда айблаб ҳибсга олди\nШвейцария ва АҚШ тергов идоралари ФИФАнинг юқори мулозимларини коррупция ва пул ювишда айбламоқда. 27 май куни Швейцарияда жаҳон футбол ташкилотининг етти мулозими ҳибсга олинди. Очилган жиноят ишлари доирасида 2018 ва 2022 йилги жаҳон чемпионатларига мезбонлик ҳуқуқини Россия ва Қатарга бериш қарорлари ноқонуний тарзда қабул қилинганига доир иддаолар тергов қилинмоқда. Ҳибсга олишлар ФИФА янги президенти сайланишига икки кун қолганида рўй берди. Бу лавозимга асосий даъвогар ФИФАнинг амалдаги президенти Зепп Блаттер гумонланувчилар орасида йўқ.\nШвейцария ҳуқуқ-тартибот идоралари Футбол федерациялари халқаро уюшмаси – ФИФА раҳбариятининг бир неча вакилини ҳибсга олди. 2018 ва 2022 йилги Жаҳон чемпионатига мезбонлик ҳуқуқини тақдим этиш жараёни билан боғлиқ суиистеъмол ва пул ювишда гумонланган ФИФА мулозимларига нисбатан жиноят иши очилди.\nШвейцария Бош прокуратурасининг маълум қилишича, терговчилар ФИФА компьютер тизимларида сақланган маълумот ва ҳужжатларни ҳам қўлга олган.\nФИФА матбуот вакили Уолтер де Григорио чоршанба куни зудлик билан ташкил этилган пресс-конференцияда ФИФА Бош котиби Жером Валке ва президенти Зепп Блаттернинг Швейцария расмийлари тергов қилаётган коррупция ишига алоқаси йўқ, дея билдирди.\nКоррупцияда айбланаётганлар орасида ФИФА президенти Зепп Блаттер йўқ.\nЖиноят иши очилганига қарамасдан, деди у, 29 май кунига белгиланган ФИФА конгресси ва ташкилотга янги президент сайлаш режага кўра амалга ошади.\nШвейцария Бош прокуратураси “футбол бўйича 2018 ва 2022 йилги жаҳон чемпионатларни ўтказиш учун мезбон мамлакатларни танлашда ноқонуний қарорлар қабул қилинганлик ва пул ювганликда гумонланиб бир гуруҳ шахслар” устидан жиноят иши очилганини маълум қилди.\nАйни пайтда ФИФА матбуот вакили Де Григорио 2018 ва 2022 йилги Жаҳон чемпионатларига мезбонлик ҳуқуқининг қайта кўриб чиқилишини эҳтимолдан соқит қилди. 2018 йилги чемпионатга мезбонлик ҳуқуқи Россияга, 2022 йилгиси эса Қатарга берилган.\n- Россия ва Қатарда чемпионатлар ўтказилади. Бу бугунги фактдир. Мен эртага, индинга нима бўлади, деган фаразларга берилмоқчи эмасман. Сизга шуни айта оламан холос,- деди ФИФА расмий вакили.\n29 май куни бўладиган сайловда ФИФА президенти лавозимига ташкилотнинг амалдаги раҳбари Зепп Блаттер ҳам ўз номзодини қўйган. ФИФА матбуот вакили Блаттер илгари сурилган айбловлар борасида соввуқонлик сақламоқда, лекин хурсандчилигидан “кабинетида рақсга тушаётгани ҳам йўқ”, дея билдирди.\nКузатувчилар жума кунги сайловда Блаттер ФИФА раҳбари лавозимида қолишига шубҳа қилишмаяпти. Швейцария ва АҚШ расмийлари коррупцияда айблаётганлар орасида ФИФАни 17 йилдан бери бошқариб келаётган Балттернинг ўзи бўлмаса-да, қонунбузарликлар ташкилотга у раҳбарлик қилган даврда рўй берганига эътибор қаратилмоқда.\nЎзбекистонлик футбол ишқибозлари ҳам ФИФАнинг коррупцияга муккасидан кетганидан хабардор эканини айтишади. Қўқонлик футбол ишқибози Азизбек шунча йилдан бери жаҳон футбол ташкилотига раҳбарлик қилиб, коррупциянинг кучайишига йўл қўйиб берган Зепп Блаттер кетадиган вақт келди, дейди. Шунинг учун 29 май кунги ФИФА конгрессида иштирок этадиган Ўзбекистон футбол федерацияси бошқа номзодларга овоз бергани маъқул, дейди суҳбатдошимиз.\nФИФА раҳбарлигига Зепп Блаттерга (ўнгда) Иордания шаҳзодаси Али Бин Ҳуссайн рақиблик қилади.\n- "Балиқ бошидан", дейишади-ку. Ўзи Зепп Блаттернинг бу порахўрликларга аралашмаганини тўла ишонч билан айтиш қийин. Буни, албатта, ҳеч ким очиқ айтмайди. Зепп Блаттер ФИФАни самарали бошқараётганини тан олиш керак, лекин коррупцияни йўқотолмади. Шунинг учун ФИФА президентлигига номзодини қўйган Иордания вакили Али Бин Ҳуссайнга овоз берса яхши бўлар эди. Чунки ФИФАда ўзгариш рўй бериши учун унга янги қон керак,- дейди футбол ишқибози.\nАзизбек айнан Зепп Блаттер ФИФАга раҳбар бўлган йилларда Ўзбекистон футболида ҳам коррупция, хусусан ўйинларнинг сотиб олиниши, ҳакамларнинг айрим командаларга ён босиши каби ҳолатлар урчиганига эътибор қаратади.\n- Ўйинларни сотиб олиш ҳолатлари кўпроқ миллий чемпионатнинг ҳал этувчи босқичида рўй беради. Федерация раҳбарлари бунга қаршимиз, дейишадию лекин йиллардан бери шундай бўлиб келади. Ўзи бунақа ўйинлар бошқа мамлакатларда ҳам бор, раҳбарлар буни ўзлари ҳам яхши билади. Кейин бизда Тошкент командаларига ён босиши кўп учрайди. Масалан, яқинда Фарғонада “Нефтчи” командаси тошкентликларга қарши тушди. Жаҳонга машҳур ҳакам “Нефтчи”га пенальти бермади, Тошкент командасига ён босгани шундоқ кўриниб турди. Ҳамма мухлисларнинг хафсаласи пир бўлди. Бундан Қизилқум, Навоий, Наманган, Фарғонанинг командалари ноҳақ азият чекмоқда. Тошкент командалари халқаро мусобақаларга йўлланма олиш учун миллий чемпионатда биринчи ўринларни эгаллаш мақсадида ўйинларни сотиб олишлари одатий ҳолга айланган,- дейди ўзбекистонлик футбол ишқибози.\nШвейцария Адлия вазирлиги чоршанба куни ФИФАнинг етти нафар мулозими АҚШ расмийларининг экстрадиция сўровига кўра ҳибсга олинганини билдирди\nҲибсга олинганлар орасида ФИФА вице-президенти, Шимолий Америка, Марказий Америка ва Кариб мамлакатллари футбол федерацияси – CONCACAF президенти Жеффри Уебб ҳам бор.\nВашингтонда АҚШ Адлия вазирлиги ФИФАнинг тўққиз нафар мулозими ва ижроия қўмитасининг беш нафар аъзосига нисбатан фитна ва коррупцияга доир айбловларни илгари сурди.\nАҚШ Адлия вазирлиги коррупцияда айблаётганлар орасида ФИФАнинг ривожланиш масалалари бўйича мутасаддиси Хулио Роха, ФИФА вице-президенти ва ижроия қўмитаси аъзоси Южинио Фигуердо ҳам бор.\nАҚШ Адлия вазирлиги CONCACAFнинг Майамидаги қароргоҳида ҳам тинтув ўтказишга ордер берилганини билдирди.


ИИВ: Ўзбекистон бўйлаб 11 декабргача янги паспорт берилмайди\n28 январ 2021, Тошкент вақти: 01:44\nСамарқанддаги ички ишлар бўлими олдида кунлаб ҳужжат топширишга навбат кутаëтганлар.\nЎзбекистоннинг барча вилоят ва туманларидаги паспорт бўлимлари биометрик паспорт беришни 11 декабргача тўхтатди. Озодликка қатор манбалардан келган бу хабарни Ички ишлар вазирлиги мулозими тасдиқлади. Бундан аввал вазирлик расмийлари маҳаллий матбуотга паспорт беришдаги “бир ойлик профилактик танаффус”нинг фақат Тошкент шаҳридаги паспорт столларида жорий қилинганини билдирган эди.\nЎзбекистон Ички ишлар вазирлигининг Хорижга чиқиш келиш ва фуқароликни расмийлаштириш бошқармасининг исми сир қолишини истаган мулозими Озодлик билан суҳбатда биометрик паспортга ҳужжат қабул қилиш ва тайёр бўлган паспортларни эгаларига топширишнинг 11 декабрдан кейин қайтадан бошланишини билдирди:\n- 11 декабргача мамлакатнинг ҳеч бир жойида паспорт берилмайди. Барча паспорт столларига бу ҳақда кўрсатма берилган, - деди ИИВ мулозими.\nЎзбекистон Ички ишлар вазирлиги мулозимига кўра, паспорт бериш “профилактика” сабаб вақтинча тўхтатилган.\n- Бир ой давомида биопаспортларни тайёрловчи қурилмаларга техник хизмат кўрсатилади ва профилактикадан ўтказилади. Профилактика ишлари бир вақтнинг ўзида Ўзбекистоннинг барча паспорт бўлимларида олиб борилади ва 11 декабрь куни якунига етади, - деди ИИВ мулозими.\nБундан аввал вазирлик фақат Тошкент шаҳридаги паспорт столларида паспорт бериш бир ойга тўхтатилганини маълум қилган эди.\nОзодлик мухбири Ўзбекистоннинг Жиззах, Самарқанд, Хоразм вилоятларининг ИИБ Хорижга чиқиш келиш ва фуқароликни расмийлаштириш бўлимларига телефон қилди.\nҲар учала вилоятда ҳам паспорт столи ходимлари паспорт берилмаётганини тасдиқлашди ва бундай танаффуснинг кутилаётган президентлик сайловлари билан боғлиқлигини айтишди.\n- Сайлов билан боғлиқ бу. Сайлов ўтганидан сўнг яна паспортга расмга туширишни бошлаймиз. Паспорт столлари олдида навбатлар кўп бўлади. Шунинг учун вақтинчалик паспорт бериш тўхтатилди. Ҳозир бизга кўчада одам кўп йиғилмасин, деган кўрсатма келган, - деди Хоразм ИИБсининг исми сир қолишини истаган ходими.\nПаспортсизлар сайловда қандай иштирок этади?\nСамарқанд ИИБсининг Хорижга чиқиш келиш ва фуқароликни расмийлаштириш бўлими мулозимининг Озодликка айтишича, паспорт олишга улгурмаганларга сайловда қатнашиш учун вақтинчалик ҳужжат берилади:\n- Паспорт олишга улгурмаганлар хотиржам бўлишсин. Уларга сайловда қатнашиш ҳуқуқини берадиган вақтинчалик паспорт қилиб берилади, - деди Самарқанд ИИБси ходими.\nПаспорт беришнинг вақтинча тўхтатилгани ўзбекистонликлар орасида эътироз уйғотмай қолмади.\n“Паспорт олиш конституциявий ҳуқуқимиздир. Конситуцияни бузиб, муваққат президентлик курcисига ўтирган Шавкат Мирзиёевни президентга айлантириш сайловлари деб, бизни паспорт олиш ҳуқуқимиз бир ойга бузилмоқда”, - дейди Озодлик билан суҳбатда тошкентлик муҳандис Тоҳир.\nРоссияда яшаётган хоразмлик Азамат эса паспорт бериш тўхтатилгани сабаб Ўзбекистонга бориб келиш режасидан қайтганини айтади:\n- Паспортимни алмаштириш учун бормоқчи бўлиб турувдим. Энди бормайман. Чунки паспорт ололмасам у ерда кўпроқ муддатга қолиб кетишимга тўғри келади. Мен билан бирга Москвада ишлаётганлар ҳам сайлов арафасида Ўзбекистонга бориш аҳдидан қайтишди, - дейди Азамат.\nЎзбекистонда биометрик паспорт бериш биринчи марта тўхтатилаётгани йўқ.\n2013 йилнинг февраль ойида ҳам Тошкентда паспорт бериш бир ойга тўхтатилган эди.\nЎшанда ҳам ўзбек мулозимлари профилактика сабаб паспорт беришда танаффус эълон қилинганини айтишган эди.


МИРЗО УЛУҒБЕК. “Тошкент шаҳри Мирзо Улуғбек тумани Дархон маҳалласидан ёзмоқдаман. Салар канали бўйида яшаймиз. Иккинчи гуруҳ ногирони бўлган отам 15 йил олдин амаллаб уй қурганлар. Маҳаллада яшовчи бойлар канални кўмишди. Оқибатда бизнинг уйга жиддий зарар етди. Нима, бойларга ҳамма нарса мумкинми? Камбағалнинг додини ҳеч ким эшитмайдими?”


Материаллар Май 2018 йил » Ёшлик илҳомлари...\nEsdalik.uz - ёшлик илҳомлари » Материаллар Май 2018 йил\nadmin дан 13:35, 10 май 2018\nБу дунёнинг кўргазмаларин\nКўзларимга хато кўргизма!\nБугун санъат галереяси\nТашкил этмиш фотокўргазма.\nКимга нима? Билмадим. Юрак\nЧок-чокидан ситилган эди.\nБунда сурат кўрдим: аёлнинг\nОғизлари тикилган эди.\nadmin дан 12:55, 10 май 2018\nҲур қиз Маргарита\nНемислар отиб ташлашганда Маргарита ўн тўққиз баҳорни қарши олган дуркун қиз эди. Бу воқеа халоскорликдан анча олдин, 1944 йил ёзининг бошларида рўй берганди. Кўринишидан нозиккина бу қиз қамоқхонанинг барча даҳшатларига ҳайратомуз матонат ила бардош берди. Маълум бўлишича, у қийноқларга чурқ этмай чидаган ва сўнгги соатда жаллодлар сафи билан юзма-юз турганида Пардикарисларга хос аччиқ табассум ила жилмайган экан. Бу ҳақда вазифаси бўйича ўлим жазоси ижроси вақтида иштирок этган ва қиз жонини фалак ҳукмдорига бахшида этиш хутбасини ўқиган руҳоний ҳикоя қилиб берганди. Яна унинг айтишича, солдатлар милтиқларини кўтаришганда сирли қилиб, “Хайрли тун!” деган экан. Тўғрироғи, сал бошқачароқ, яъни “Бўпти, хайрли тун!..” дебди.У шаҳарчамиз хотин-қизлари орасида бундай ғайритабиий ажал билан ўлганларнинг биринчиси эди. Шу пайтгача барча аёллар кўрпа-тўшак қилиб ётганида, касалликдан ё қариликдан, туғаётган вақтда ё туққандан кейин, қашшоқликдан, ёмон эрга текканидан ёки мусофир юртига кетган эри ё ўғлини соғинганидан ўлганлар.\nadmin дан 15:12, 7 май 2018


Расмига қараб Samsung қурилмаси номини топа оласизми?\nОммабоп смартфонлар топ ўнталиги (28-ҳафта)\nРасман Huawei P50 серияси қачон тақдим этилиши маълум бўлди\n«Буни ким, нима мақсадда қилгани ҳозирча аниқ эмас, лекин буни бевосита ОАВ ва блогерларга, сўз эркинлигига таҳдид сифатида баҳолаш мумкин, дейди у.\n«Аккаунтим йўқолиб қолди, энди унга кириб бўлмаяпти, «телефон рақами блокланган» деган хабар чиқиб қоляпти. Уни блокдан чиқариш усуллари ва имконияти ҳақида маълумот ҳам йўқ», дейди синаб кўрган киши.\nЎзбекистонда Telegram фойдаланувчиларининг аккаунтларига кириб олиб, шахсий маълумотларни ўғирлаш ёки аккаунтни қайтариб бериш эвазига мўмай пул ишлашга уринаётган мобил фирибгарлар пайдо бўлди.\nДуров яқинда махфий равишда Санкт-Петербург шаҳрига ташриф буюрган; инсайдерлар бунинг айнан шу савдо битими билан боғлиқ эканлигини ишонч билан таъкидлашмоқда.\nTelegram’нинг янгиланган иловасида профил видеолари, 2 ГБгача файл улашиш, гуруҳ статистикаси, яхшиланган «Яқин-атрофдаги одамлар» ва бошқа кўплаб имкониятлар тақдим этилган.\nБош прокуратура: Telegram’да «Shifoхоna info» бот канали ташкил этилади\nАОКА ҳузуридаги штабда Бош прокуратура матбуот котиби иштирокида брифинг ўтказилди. Унда коронавирус пандемияси шароитида аҳолини қўллаб-қувватлашга доир бир қатор маълумотлар тақдим этилди.\nTelegram’да ишкал: Каналлардаги кўришлар кўрсаткичига нима бўлди?\nМессенжер ишида айрим муаммолар юзага келди, лекин барчаси тезда тузатилди. Бу ҳақда ўзбек тилида юритиладиган Telegram Uzbekistan расмий канали маълумот бермоқда.\nTelegram’нинг компьютер версиясида ҳам энди бир нечта аккаунтдан фойдала оласиз!\nСмартфонлардаги Telegram мобил клиентларида бир нечта аккаунтлардан фойдаланиш мумкин. Энди эса унинг компьютер версияси – Telegram Desktop дастурига ҳам ушбу имконият қўшилди.\nTelegram’да видеоқўнғироқ ишга туша бошлади – уни қандай фаоллаштирамиз?\nСинаб кўриш учун нафақат сизда, балки суҳбатдошингизда ҳам мазкур функция ёқилган бўлиши лозим. Шундай экан, ушбу йўриқномани яқинларингизга улашинг ва улар билан Telegram’да видеосуҳбат қилинг!\nХабарингиз борки, Telegram асосчиси Павел Дуров ҳамиша Facebook сервислари, шу жумладан WhatsApp ҳеч қачон хавфсиз бўла олмаслигини айтган ва сабабини тушунтирган.\nЎзбекистонда жуда оммабоп бўлган Telegram мессенжери янгиланиб, 6.2 талқинида тақдим этилди. Марҳамат – ундаги янги имкониятлар билан танишинг ва дўстларингизга ҳам тавсия этинг.\nИИБга мурожаат қилган фуқаро, ўзининг телефон рақамини «Аsalhone 2» номи билан Telegram-каналга қўйиб, тарқатиб юборган шахсни аниқлашни, унга нисбатан қонуний чора кўришни сўраган...\nTelegram ойлик фаол фойдаланувчилари сони 400 миллион нафарга етди, бу эса ўтган йилгига нисбатан 100 миллионга кўпроқ. Мазкур мессенжер асосчиси Павел Дуровнинг бу борадаги расмий мақоласини ўқинг.


05:00 / 28.02.2017 2809 pdf Ўқиш режими + -\nҲар бир мўмин мусулмон банда ҳазир бўлиши лозим ва лобудд бўлган қалб хасталикларининг бири ҳирс ва тамагирликдир.\nМусулмон инсон молу дунёга ҳирс қўймайди ва кишилар қўлидаги бойликка тамагирлик қилмайди. У зарур нарса билан кифояланади ва борига қаноат қилади. Тамагирлик арабча тамаъа сўзидан олинган бўлиб бир нарсани қалбдан кучли орзу қилишга айтилади. Тамаъ қилди билан ҳирс қўйди бир хил маънони англатади.\nРоғиб «Муфрадот»да тамаънинг таърифида: «Тамаъ нафснинг бир нарсага шаҳват ила боғланишидир» деган (207 – бет).\nАгар тамаъ Аллоҳ таолонинг раҳматини орзу қилиш маъносида бўлса, яхши ҳисобланади. Бунга Иброҳим алайҳиссаломнинг тамаълари мисол бўлади.\nАллоҳ таоло «Шуъаро» сурасида: «Ва менинг хатоимни қиёмат куни мағфират қилишидан тамаъ қилганим – умидвор бўлганим ҳам, Унинг Ўзи», деган (82 – оят).\nАллоҳ таолонинг Ўзи Унга хавф ва тамаъ билан дуо қиладиганларни мадҳ этган.\nАллоҳ таоло «Сажда» сурасида: «Уларнинг ёнбошлари ётар жойдан йироқ бўлур. Улар Роббиларига қўрқув ва тамаъ – умидворлик ила дуо қилурлар ва ўзларига ризқ қилиб берган нарсаларимиздан инфоқ қилурлар», деган (16 – оят).\nАммо тамаъ молу дунё, амалу мансаб ва дунёнинг ўткинчи ҳойи ҳаваси йўлида бўлса, ёмон нарса ҳисобланади.\nУмар ибн Хаттоб розияллоҳу анҳу: «Билингким, тамаъ фақирликдир. Тамаъ қилмаслик бойликдир», деган.\nАли ибн Абу Толиб розияллоҳу анҳу: «Кўпгина ақлларнинг қулаши тамаъларнинг чақмоғидандир», деган.\nКаъб ва Абдуллоҳ ибн Салом розияллоҳу анҳумолар бирга бўлишганда Каъб розияллоҳу анҳу: «Эй Ибн Салом! Илм арбоблари кимлар?» деди.\n«Тамагирлик, нафснинг очкўзлиги ва одамлардан ҳожатини раво қилишни сўраш», деди».\n1. Тамагирлик иймон заифлиги аломатидир.\nКам бўлса ҳам, ўзига берилган ризққа сабр қилиш.\nБаъзи ҳукамолар айтмиш:\n«Агар тамагирликка: «Отанг ким?» дейилса,\nТамагирлик азизрни хор қилади. Тамасизлик хорни азиз қилади.\nУнинг юзага келиши беш нарса ила бўлур:\n1. Маъийшатда тежамкор бўлиш ва сарф харажатда мулойим бўлиш.\nКим қаноатли бўлишини истаса имкони борича ўзидан харажат эшигини бекитишга ҳаракат қилади. Нафсини фақат зарур нарсалар билан кифоялантиришга уринади. Муяссар бўлган таомга қаноат қилади. Хўракни иложи борича озайтиради. Кийимда ҳам содда бўлишга ҳаракат қилади. Мазкур нарсаларни ўзига одат қилиб олади. Оила аъзоларини ҳам шунга ўргатади.\nТермизийнинг лафзида: «Гўзаллик ҳайъати, шошмаслик ва иқтисод нубувватнинг йигирма тўрт жузидан бир жуздир», дейилган.\nСолиҳлик ҳайъати-гўзал кўриниш, аҳли солиҳларнинг кўриниши. Иқтисод-гап-сўз, ҳатти-ҳаракат ва барча ишларда тежамкор бўлиш. Албатта, бу каби фазилатлар ҳусни хулқдандир.\nТермизий ва Муслим қилган ривоятда: «Ким мусулмон бўлиб ризқи учма уч бўлса ва Аллоҳ унга қаноат берса, батаҳқиқ, нажот топибди», дейилган.\nБошқа бир ривоятда: «Исломга ҳидоят қилиниб маъишати учма уч бўлиб қаноат қилган одамга яхшилик бўлсин», дейилган.\n2. Ўзига етарли нарса муяссар бўлса, келажаги учун изтиробга тушмайди. Ризқи унга албатта келишига қаттиқ ишонади. Шайтоннинг унга фақирлик ваъда қилишга ишонмайди.\nАллоҳ таоло «Ҳуд» сурасида: «Ер юзида ўрмалаган нарса борки, уларнинг ризқи Аллоҳнинг зиммасидадир. У уларнинг турар жойларини ҳам, борар жойларини ҳам билур. Ҳаммаси очиқ-ойдин китобдадир», деган (6 - оят).\nАбдуллоҳ ибн Масъуд розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Жаннатга яқинлаштирадиган амал бўлсаки, албатта, сизларни унга амр қилдим. Дўзахга яқинлаштирадиган амал бўлсаки, албатта, сизларни ундан қайтардим. Бирортангиз ўз ризқини зинҳор кеч қолди демасин. Жаброил алайҳиссалом кўнглимга сиздан бирор киши ризқи мукаммал бўлмасдан бу дунёдан чиқмаслигини солди. Бас, уни Аллоҳга маъсият қилиш ила талаб қлмасин. Чунки, Аллоҳнинг фазлига маъсият ила етишилмас», дедилар».\nАбу Умома розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Руҳул қудус менинг кўнглимга «Нафс ўз ризқини тўлалигича олмагунича зинҳор ўлмас, Аллоҳга тақво қилинглар, талаби ризқни гўзал қилинглар, ризқнинг кеч қолиши сизни уни Аллоҳга маъсият ила талаб қилишга олиб бормасин, албатта, Аллоҳнинг ҳузуридаги нарсага фақат У зотга тоат қилиш ила эришилади» деган маънони солди», дедилар». Ибн Абу Дунё ва ал-Ҳоким ривоят қилган.\n3. Қаноатнинг фойдаси, ҳирс ва тамагирликнинг зарарини тушуниб етмоғи лозим.\nҚаноат шубҳали ва ортиқча нарсаларга сабр қилишдан иборат бўлиб, охиратда савобга сабаб ҳам бўлади. Ўз иззатини ҳавойи нафсидан устун қўя олмаган одамнинг ақли расо бўлмайди.\nАбдуллоҳ ибн Амр ибн Осс розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ким мусулмон бўлиб, етарлича ризқлантирилса ва Аллоҳ уни Ўзи берган нарсага қаноатлантирса, батаҳқиқ нажот топган бўлур», дедилар». Икки шайх ривоят қилган.\nЖобир ибн Абдуллоҳ розияллоҳу анҳудан ривоят қилинади: «Пайғамбар соллаллоҳу алайҳи васаллам: «Қаноатни лозим тутинг! Қаноат туганмас молдир», дедилар». Имом Тобароний ривоят қилган.\n4. Ўтган қавмлардан дунёга ҳирс қўйган ва тамагир бўлганларнинг ҳоли нима бўлганига назар солсин. Шу билан бирга ўтган пайғамбарлар, аҳли солиҳлар ва азиз авлиёларнинг ҳолидан ўрнак олсин.\n5. Мол жамлашнинг хатарини тўлиқ тушуниб етиш лозим.\nМолнинг офатларини унитмасин. Ўртаҳолликнинг фазлини билиш керак. Бунинг учун эса, молу дунёда ўзидан пастга назар солсин ва динда ўзидан юқоридан ўрнак олсин.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Қачон бирингиз молда ва халқда ўзидан афзал қилинган шахсга назари тушса, ўзидан пастга назар солсин», дедилар».\nЯна ўша кишидан ривоят қилинади: «Набий соллаллоҳу алайҳи васаллам: «Ўзингиздан пастга назар солинг. Ўзингиздан баландга назар солманг. Бундоқ бўлиши Аллоҳнинг сизга берган неъматига ношукр бўлишингизга олиб келиши мумкин», дедилар». Иккисини Икки шайх ва Термизий ривоят қилган.\n05:00 / 28.02.2017 2172\n05:00 / 28.02.2017 2406\n2479 05:00 / 28.02.2017\n1089 13:00 / 30 январь\n2259 05:00 / 01.03.2017\n3529 23:26 / 14.04.2017


Гарчи суд очиқ тартибда ўтиши белгиланган бўлса-да айбланувчи томон суддан ОАВ вакиллари иштирокини чеклашни сўради. Судья томонларнинг фикри, қонун талабларидан келиб чиқиб, ОАВ ходимлари ва блогерлар иштирокига рухсат берди.\nДавлат айбловчиси, Самарқанд шаҳар прокурори ўринбосари Умид Ҳакимов Ш.К.га қўйилган айбловларни ўқиб эшиттирди.\nУнга кўра, Ш.К. ўзининг турмуш ўртоғи Мустаҳкам Ваҳобовага нисбатан Ўзбекистон Республикаси Жиноят кодексининг 103- (ўзини ўзи ўлдириш даражасига етказиш), 105- (қасддан баданга ўртача оғир шикаст етказиш) ва 110- (қийнаш) моддаларида назарда тутилган жиноятларни содир этганликда айбланмоқда.\nАммо Ш.К. фақат қасддан баданга оғир жароҳат етказганини тан олиши, оммавий ахборот воситалари ва ижтимоий тармоқларда тарқалган видео ҳақиқий эканини таъкидлаб, бошқа айбловларни тан олмаслигини билдирди. Шунингдек, айбланувчи, турмуш ўртоғи М.Ваҳобовадан хафа эмаслиги, ҳали ҳам бир-бирини тушуниб, кечириб, бирга яшаш тарафдори эканини таъкидлади.\nМ.Ваҳобова эса ўз кўрсатмаларида бунинг аксини билдирди:\n«Мен муттасил ҳақорат ва хўрликларга 9 йил давомида чидадим. Ундан фақат бир мартаси камера тасвирига тушиб қолганди. Уни ҳам охири ўзим олиб тарқатдим. Чунки мен ҳам одамдай яшашим керак. Уйдаги тинимсиз ҳақорат, калтаклаш ва хўрлашлардан ташқари, ўз вақтида ота-онам уйида, онамнинг кўз ўнгида ҳам эрим бостириб кириб мени калтаклаган».\nСудда, муттасил хўрликлар натижасида Ваҳобова ўз жонига қасд қилиш мақсадида кўп миқдорда дори ичгани ҳолати ҳам муҳокама этилди. Унинг турмуш ўртоғи бу ҳолатга алоқаси йўқлиги, чунки М.Ваҳобова бу вақтда ўз отасининг уйида бўлгани, уйда яқинлари уни яна оиласига қайтиб, бирга яшашга ундагани учун ичган бўлиши ёхуд рашк оқибатида шу ишга қўл урган бўлиши мумкинлигини таъкидлади.\nМ.Ваҳобова турмуш ўртоғи уни фарзандининг кўз ўнгида таҳқирлаши, хусусан, ахлат тўла тагликни ҳам фарзанди кўз ўнгида едиргани, бу каби хўрликлар кам эмаслигини айтиб, суддан турмуш ўртоғига қонунда кўрсатилган жазо берилишини сўради.\nСуд 2020 йил 18 ноябрь кунига қадар танаффус эълон қилди.


Фирибгарлар президентнинг сохта сайтидан фуқароларни чув туширишмоқда - 19.04.2022, Sputnik Ўзбекистон\nФирибгарлар президентнинг сохта сайтидан фуқароларни чув туширишмоқда\nИнтернетда Ўзбекистонда ишсиз аҳолига 650 минг сўм тарқатилади деган мавмундаги ёлғон хабарлар тарқалмоқда. 19.04.2022, Sputnik Ўзбекистон\nТОШКЕНТ, 19 апрель — Sputnik. Ижтимоий тармоқларда ҳукумат номидан “Ўзбекистонда ишсиз аҳоли 650 минг сўм миқдорида қўллаб-қувватланишига оид қарор қабул қилинди” деган мазмундаги хабар тарқалмоқда. Бу хабар президентнинг сохта сайтида жойлаштирилган. Молия вазирлиги бу хабар ёлғон эканини маълум қилди. Вазирлик текширилмаган ва ёлғон хабарлардан эҳтиёт бўлишни сўраган.Қайд этиш жоизки, сўнгги пайтларда аҳолига пул ажратилиши ҳақидаги ёлғон хабарлар кўпайган ва айримлар бунинг қурбони бўлишмоқда. Март ойи ўрталарида ҳам “болалари бор ҳар бир оилага 650 минг сўмдан бюджетдан пул ажратилиши” айтилган фейк хабар тарқалган эди. У ҳам президентнинг сохта сайти орқали тарқатилган эди. Фуқаролардан бу каби фирибгарлардан огоҳ бўлишлари зарур. Чунки фирибгарлар сохта сайтга киритилган пластик карта маълумотлари орқали пулларни ечиб олишлари мумкин.\nИнтернетда Ўзбекистонда ишсиз аҳолига 650 минг сўм тарқатилади деган мавмундаги ёлғон хабарлар тарқалмоқда.\nТОШКЕНТ, 19 апрель — Sputnik. Ижтимоий тармоқларда ҳукумат номидан “Ўзбекистонда ишсиз аҳоли 650 минг сўм миқдорида қўллаб-қувватланишига оид қарор қабул қилинди” деган мазмундаги хабар тарқалмоқда. Бу хабар президентнинг сохта сайтида жойлаштирилган. Молия вазирлиги бу хабар ёлғон эканини маълум қилди.\nВазирлик текширилмаган ва ёлғон хабарлардан эҳтиёт бўлишни сўраган.\n“Барча қизиқтирган саволларга @MoliyaPress телеграм манзили ҳамда 71 2391570 рақамлар орқали аниқлик киритишингиз мумкин”, - дейилади хабарда.\nҚайд этиш жоизки, сўнгги пайтларда аҳолига пул ажратилиши ҳақидаги ёлғон хабарлар кўпайган ва айримлар бунинг қурбони бўлишмоқда. Март ойи ўрталарида ҳам “болалари бор ҳар бир оилага 650 минг сўмдан бюджетдан пул ажратилиши” айтилган фейк хабар тарқалган эди. У ҳам президентнинг сохта сайти орқали тарқатилган эди. Фуқаролардан бу каби фирибгарлардан огоҳ бўлишлари зарур. Чунки фирибгарлар сохта сайтга киритилган пластик карта маълумотлари орқали пулларни ечиб олишлари мумкин.


Хотиржамлик – асл бахтдир - | Hizb-Uzbekiston.info\nHome›МАҚОЛАЛАР›Хотиржамлик – асл бахтдир\nБугунги кунда инсониятга етишмаётган ва эришиш ўта қийин бўлиб бораётган нарсалардан бири бу қалб хотиржамлигидир. Худди бозорда бир маҳсулот кундан кунга қимматлашиб боргани каби унинг нархи қолган ҳамма нарсаларнинг нархидан ҳам қимматроқ бўлиб бораётгандек гўё. Хотиржамликнинг йўқолиши ёки умуман хотиржамликни билмай яшаш муаммоларнинг ечилмаслигидан, аниқроқ айтадиган бўлсак, муаммоларга тўғри ечим берилмаслигидан келиб чиқади. Агар инсонда қалб хотиржамлиги бўлмаса, у ҳеч қачон ўзини чинакамига бахтли ҳис қила олмайди. Бу гап бою камбағалга ҳам, раҳбар ва хизматчига ҳам, ғарблигу шарқликка ҳам, хуллас инсон зоти борки, ҳаммага тегишли. Ҳаттоки ўша оғиз кўпиртириб мақталадиган Америка ва Европа давлатларида ҳам инсонларда руҳий тушкунлик ҳолатлари тобора авж олиб бораётганлигини уларнинг ўзлари ҳам тан олмоқдалар. Сўнгги маълумотларга кўра, Европа Иттифоқи давлатларида ҳар олтинчи европалик руҳий тушкунликдан азият чекар экан ва бу умумий ҳисобда ҳар йили 600 миллиард доллар миқдорида зарар келтирар экан. Европалик мутахассислар зарар миқдори янада ортиб кетмасидан олдин бу муаммога тезроқ ечим топиш кераклигини таъкидлашган. Шу ўринда таъкидлаш керакки, Европа давлатларида моддий манфаатдорликка асосланган капиталистик тузум татбиқ қилинишини эътиборга оладиган бўлсак, бу муаммони ҳам айнан моддий зарар ортиб кетишини олдини олиш учун ҳал қилиниши зарур, деб ҳисоблашяпти. Демак, агар моддий зарар унчалик кўп бўлмаганида бу муаммо ҳисобланмас эди. Инсонларнинг руҳий тушкунликка тушишлари моддий зарар келтираётгани учунгина муаммо ҳисобланмоқда. Аслида, ҳамма муаммо ҳам шунда. Капиталистик тузумда моддий манфаат муқаддас ҳисобланади, унга ҳеч нима тенглаштирилмайди, ҳатто яқин ҳам кела олмайди. Бу тузум инсонларни қийнаётган оиладаги, жамиятдаги ва инсонлар ўртасидаги алоқаларда келиб чиқадиган муаммоларга ечим бермайди, агар берса ҳам у нотўғри бўлади. Бунинг ортидан инсонларда руҳий зўриқиш кучайиб бораверади, қалб хотиржамлиги йўқолади.\nКўкка кўтариб мақталадиган Ғарб давлатларидан бири бўлган Америкада ҳам шунга ўхшаш ҳолат ҳукмрон. Деярли ҳар бир оиланинг ўз оилавий психологи бор. Психология бўйича жуда кўп илмий ишлар қилинган, китоблар ёзилган, маърузалар ўқилган, хуллас бу соҳага жуда катта эътибор қаратилган. Албатта буларнинг барчаси учун жуда катта маблағ сарфланади. Оиладами, ишдами, одамлар билан алоқалардами, нимаики муаммо бўлса ҳамма биринчи бўлиб психологга мурожаат қилади. Чунки капиталистик ақидада инсон муаммосига тўлиқ ва тўғри ечим берилмаган. Ўзи эътиқод қилаётган ақидадан ечим топа олмаган ёки топса ҳам ечимдан қалби хотиржам бўлмаган ғарблик ноилож психологга сўнгги умид сифатида қарайди. Бу ақида инсонни бахтли яшаши учун, яъни қалби хотиржам бўлиши учун унга мутлақ эркинлик берилиши зарур, деб ҳисоблади. Лекин бугунги кун кўрсатиб турибдики, инсонни айнан мутлақ эркинлик бахтсиз қилди, қалб хотиржамлигини бериш ўрнига руҳий тушкунликка туширди.\nЮқоридаги мулоҳазалар фақат Ғарб оламига тегишли эмас, бу исломий оламга ҳам тегишлидир. Агар ғарбликлар ўзлари эътиқод қилаётган ақидадан ечим топа олмаётганларидан руҳий зўриқишга учраётган бўлсалар, мусулмонлар Исломда барча муаммоларга ечим бўла туриб, уни татбиқ этмаётганларидан азият чекмоқдалар. Умуман олиб қараганда, мусулмонлар билан бошқа халқларнинг инсон сифатидаги муаммолари бир хил. Чунки мусулмон ҳам, ғайримусулмон ҳам инсон, фақат ақидаси бошқа-бошқа холос. Ислом ақидасидан келиб чиқадиган ечимлар эса, инсон зоти борки барчасига қалб хотиржамлигини беради. Бундан бошқа ҳеч қандай ақида ёки бошқа нарса инсон муаммосига – у хоҳ катта, хоҳ кичик бўлсин – тўғри ечим бера олмайди. Бунга инсониятнинг тарихи ва бугуни гувоҳлик бермоқда. Қаерда ва қачон бўлса ҳам Ислом берган ечимлар татбиқ қилинган бўлса, ўша ерда фаровонлик, адолат қарор топган, одамлар орасида меҳр-оқибат кучли бўлган ва албатта уларнинг қалблари ором олиб, бахтли ҳаёт кечирганлар. Қаердаки инсоннинг ноқис ақли маҳсули бўлган қонунлар татбиқ қилинган бўлса, ўша ерда уруш, вайронагарчилик, йўқсиллик доимий равишда соя солиб турган, инсонлар қалб хотиржамлиги нималигини билмай азоб-уқубатда, руҳан абгор ҳолатда яшаганлар.\nХулоса қиладиган бўлсак, бутун оламлар Яратувчиси Аллоҳ Таоло дастури амал қилиб берган Буюк Ислом динининг, унинг ўхшаши йўқ бўлган ўзига хос низомининг татбиқи бутун инсоният учун сув ва ҳаводек зарур бўлиб турибди. Тоғдек уюлиб ётган ва инсонларга азоб-уқубат келтираётган барча муаммоларнинг ечими фақат Исломдадир. У ташна қалбларга хотиржамлик берувчи ва асл бахт лаззатини торттирувчи ягона чашмадир.\nБахт инсоннинг ўз қўлидами ёки …? Ҳаёт йўлида муваффақиятли манзилга элтувчи кафолатли восита\nTagsБахтхотиржамликХотиржамлик – асл бахтдир\nМуҳандис Исмоил Ваҳвоҳнинг Анқарада ўтказилган Халифалик конференциясида Туркия бош вазирига йўллаган мурожаати


Греция жамоат телевидениеси студиясига эфир пайтида безорилар бостириб кирди\n08:19 / 24.02.2016\nГрециядаги "Рубикон" ташкилоти аъзолари 23 февралда кечки пайт Греция жамоат телевидениеси ва ERT радиоси биносидаги студиялардан бирига янгиликларнинг навбатдаги сони эфирга узатилаётганда бостириб киришди, деб хабар бермоқда телевидение ходимларига иқтибос келтирган ҳолда РИА “Новости” ахборот агентлиги.\nБу фавқулодда вазият сабабли янгиликлар узатилиши 11 дақиқага тўхтаб қолган. Греция телевидениеси 24 февралда ташкил топганининг 50 йиллигини нишонлаши муносабати билан бу янгиликлар сони юбилей сондагиси бўлган.\nБезорилар студияга кирганда Греция коммунистик партияси марказий қўмитасининг собиқ бош котиби Лиана Канелли интервью бераётган бўлган. Оқибатда янгиликларнинг юбилей сони тўхтатиб қўйилган, эфирга эса ҳужжатли фильм узатила бошланган. Безорилар қандайдир матнни эфирда ўқишни талаб қилишган, улар билан журналистлар орасида жанжал чиққан. Оқибатда телевидение ходимларидан бири жароҳат олган.\nПолиция студияга бостириб кирган безориларни қўлга олган ва полиция бошқармасига олиб кетган.


Дунёдаги 5та асосий "офшор пойтахтлар"\n21:34 / 06.04.2016\nБиринчи офшорни 1950 йилларнинг охирларида АҚШда ўйлаб топишган - гап ҳукумат юрисдикциясидан ташқарида рўйхатдан ўтиб, солиқ назоратини четлаб ўтган молиявий ташкилот ҳақида кетарди.\nБугунги кунга келиб сайёрамизда офшорлар анча кўп. Улар доимий мижозларига эга ва переферик жойлашувга қарамасдан жаҳон капиталининг ўзига хос пойтахтига айланиб улгурган.\nПанама 1903 йилда Испан-Америка уруши натижасида АҚШ Жанубий ва Шимолий Америкадаги ерлардан умрбод фойдаланиш ҳуқуқини қўлга киритганидан сўнг молиявий марказга айланди. Панамани ўзига хос солиқ қонунчилигига эга мустақил давлат деб эълон қилишди. Бу бутун дунёдан капиталларни жалб қилишга ёрдам берди. Панама офшори юз йилдан ортиқ ишлайди - бугунги кунда эркин иқтисодий минтақа дунёда Ҳонгконгдан кейин иккинчи ўринни эгаллайди.\nСент-Китс ва Невис - Кариб денгизининг шарқий қисмида жойлашган митти мамлакат. У икки оролдан иборат - Кичик Антил оролларига кирувчи Сент-Китс ва Невис ороллари. Сент-Китс ва Невис офшори - кемачиликка инвестиция учун энг яхши жой. Яхталар бошқа денгиз транспорт турлари каби ҳаракатдаги мулк ҳисобланади ва албатта қайд қилинади. Оролларда қайд этилган кемалар сони аллақачон мингтадан ортиб кетди. Бу ерда дунёнинг энг ҳашаматли яхталарини кўриш мумкин.\nТропик офшор-мамлакат Кариб ҳавзасидаги 36 оролдан иборат. 36 оролдан 16тасидагина аҳоли яшайди. Британия Виржин оролларини Колумб кашф қилган, аммо Испания уларни ўз мулки деб эълон қилди-ю ҳудудни ўзлаштирмади. Шу тариқа, Британия бу ерда хўжайинчилик қила бошлади. Виржин ороллари Британия империясининг колонияси сифатида унинг ҳуқуқий тизимини ўзлаштирган, хорижий инвестицияларни жалб этиш лойиҳасини ишлаб чиқиб, иқтисодиётини кўтариб олган. Уларнинг лойиҳалари шу қадар омадли бўлдики, бугунги кунда бутун дунёнинг солиқдан озод этиш эҳтиёжининг деярли ярмини Виржин ороллари офшорлари қондиради.\nСейшел ороллари - ҳудудий солиқ тизими бош ютуғи бўлган офшор. Бу жаннатда фақат оролдаги бизнес натижасида қўлга киритилган даромад ҳисобланади. Тропик жаннатдан ташқарида олинган даромадлар солиқлардан озод қилинади. Сейшел ороллари офшори фақат қайд қилишга йиғиладиган пулни тўласалар бўлди.\nСобиқ Иттифоқ вакиллари солиқ режасини халқаро миқёсда амалга оширишда Ҳонгконгдаги офшордан фаол фойдаланади. Ҳонгконг халқаро бозорда ишончлидир, чунки у солиқ ахборотини алмашиш бўйича барча талабларни бажаради. Фирмаларнинг Ҳонгконгда қайд этилиши кўп чегараланмайди ва бюрократик тус олмайди. Маълумот конфидециал ва қайд этган агентгагина аён.


Президент Порошенко Украина шарқида жанглар шу ҳафта тугатилиши керак, демоқда\nУкраина Президенти Петро Порошенко мамлакат шарқидаги жангу жадаллар “шу ҳафта” тугатилиши керак, дея баён қилди.\n8 июнь куни эълон қилган баёнотида, Порошенко “ҳар куни одамларнинг ҳалок бўлаётгани, Украина ҳар куни бундай катта қурбонлик келтираётгани мен учун қабул қилиб бўлмайдиган ҳолатдир”, дея таъкидлади.\n“Ҳар бир украиналикнинг хавфсизлигини кафолатлаш учун Украина чегарасини тиклаш ўта муҳимдир”, деди Порошенко.\nПрезидент бу фикрни 7 июнь куни Киевда қасамёдга келтирилиши ортидан билдирди.\nПорошенко якшанба куни Европада Хавфсизлик ва ҳамкорлик ташкилоти вакили ва Россиянинг Украинадаги элчиси билан ҳам учрашди.\nРоссияпараст айирмачилар Украина шарқида ҳукумат биноларини эгаллаб олган ва бир неча ҳафтадан бери Украина ҳукумати кучлари билан жанглар давом этмоқда.\nЯкшанба куни Славянск шаҳрида кескин жанглар рўй берди.


НАВРЎЗ ШУКУҲИ ДАВОМ ЭТМОҚДА – mulkdor.com\nНАВРЎЗ ШУКУҲИ ДАВОМ ЭТМОҚДА\nMarch 21 2019, 06:03 ЖамиятМаданиятСанъатЎзбекистонЯнгиликларҚадриятлар\nНаврўз мамлакатимиз шаҳару қишлоқларида сайл тарзида кенг нишонланмоқда. Бу, албатта, кўп минг йиллик миллий урф-одатларимизнинг бетакрор ифодаси саналади.\nНаврўз тантаналари Бухоронинг 20га яқин майдон ва истироҳат боғларида зўр кайфият ва кўтаринки руҳда давом этмоқда.\nСаҳналарда қадимий урф-одатларимизга хос бўлган дорбозлар, қизиқчилар, халқ театри вакиллари, аскиячилару бадиий ҳаваскорлик жамоаларининг чиқишларини, турли ноз-неъматлар, ҳунармандчилик маҳсулотларининг намойишини кўриб, дилларда шукроналик уйғонади.\nОтахону онахонлару, чет эллик меҳмонларнинг ҳайрати, болажонларнинг беғубор табассуми файзли гўшадаги шодиёнага ажиб завқ улашди.\n– Наврўзнинг халқ сайли тарзида ўтказилгани барчамизни беҳад руҳлантирди,- деди Бухоро мусиқали драма театри директори Гулнора Ҳусенова,-Давлатимиз раҳбарининг Ўзбекистон халқига Наврўз табригида айтилганидек, ўзаро меҳр-оқибат, саховат ва мурувват кўрсатиш, юртимизни янада обод қилиш каби хайр ишлар Наврўзнинг файзига файз қўшмоқда. Ўз томошаларимиз ва театр намойишларимиз билан халқимизга қувонч улашаётганимиздан бахтиёрмиз.\n“Лаби Ҳовуз” мажмуаси, Арк қўрғони, Пойи Калон ҳамда “Кўҳна ва боқий Бухоро” мажмуасида ўзгача шукуҳ ҳукм сурди. Эл ардоқлаган санъаткорлар ижро этган халқ қўшиқлари, лапар, айтишувлар, ёр-ёру яллалар ёшлар ижросида янгради.\n– Бухорога биринчи марта келганимга кўп йиллар бўлди,- дейди сурхондарёлик меҳмон Ўрол Шерхонов,- бу галгиси айни Наврўз кунларига тўғри келди. Ўзим Шўрчи тумани “Ёш ғайрат” маҳалласи раисиман. Маҳалламиздаги 50 нафар ёшларни ушбу тарихий шаҳарга саёҳатини ташкил қилиб келдим. Таассуротларимиз бир дунё. Бухоро кутганимиздан кўра ҳам гўзаллашиб, чирой очибди.\nУмумхалқ байрами муносабати билан вилоятнинг 13 та туман, шаҳри учун “Кўҳна ва боқий” мажмуасида ажратилган ҳудудлар баҳорий чечакларга бурканди.\nХалқ этнографик дасталарнинг чиқишлари, новда ва қамишдан ясалган уй-рўзғор буюмлари кўргазмаси кўпчиликда катта таассурот қолдирди.\nТантанада иштирок этган хорижлик саёҳлар кўксомса ва сумалакнинг тайёрланиш жараёни билан яқиндан танишишди.\n– Юртимга қайтгач, ушбу таомларни ўз қўлим билан пишириб кўрмоқчиман. Таомларингизнинг таъми оғзимда қолди. Наврўз сайлига чиққан миллий либосдаги йигит-қизларнинг чеҳралари она-табиатингиз билан уйғунлашиб кетгандек. Тўғриси, саёҳат учун Ўзбекистонни танлаб янглишмабман,-деди Жанубий Кореядан ташриф буюрган сайёҳ Хуан Чи Ан.\nЎлкамизда Наврўз шукуҳи ҳукм сурмоқда.\n“янги қӯйлиқ” маҳалласи аҳлининг ...\nЖорий йилнинг ёз ойида Тошкент шаҳар Миробод туманидаги "Янги Қӯйлиқ" маҳалласи ҳудудида кенг кӯламли ишлар бажарилди. Кӯп қаватли уйлар олдидаги асосий йӯллар асфальтланди, ...\nЖамиятSeptember 30 2017, 10:09\nТўғрини эгри йўлдан урмоқда\nХалқимизнинг аксар қисми юқорида ўғри, порахўр, ёлғончилар ўтиради, барча амалдорларни эса фақат халқни талон-тарож қилувчи қарорлар чиқарадиган кимсалар деб ўйлайди. Шундай ...\nЖамиятJune 16 2019, 02:06\nАёл тасодифан ўз акасидан учта фарзанд дунёга ...\nРуандада истиқомат қилувчи аёл ўзи билмаган ҳолда акасининг фарзандларини дунёга келтирди. У ҳақиқатни билганидан сўнг ундан воз кечишга қарор қилди. Бу ҳақда Кениянинг Tuko ...\nЖамиятFebruary 8 2022, 03:02


Табиийсига нима етсин!\nҚазиғурт туманида табиий шарбат ишлаб чиқарадиган завод ишга тушди\nҚазиғурт туманида мева-сабзавотни қайта ишлаш ва шарбат ишлаб чиқариш корхонаси ишга туширилди. Икки гектар майдонни эгаллаган лойиҳа қиймати 589 млн. тенгени ташкил этади. “Көрiк” деҳқон хўжалиги МЧБ ташаббуси билан амалга оширилмоқда. Биродарлик директорининг айтишича, “Делис” савдо белгиси билан чиқадиган алкоголсиз ичимлик кимёвий аралашмаларсиз тайёрланиши билан ажралиб туради.\n“Қазиғурт” индустриявий минтақасида жойлашган корхона бир кеча-кундузда 8 тонна маҳсулот ишлаб чиқариш қувватига эга. Қайта ишлашда фойдаланиладиган мева-резаворлар туман ҳудудида етарли. Бу ерда олма, нок, помидор, сабзидан шарбатнинг тўрт тури ишлаб чиқарилади. Тайёр маҳсулот элимизнинг барча ҳудудларига тарқатилади.\nКорхонада 21 нафар фуқаро иш билан таъминланган. Кичик завод замонавий технология асосида фаолият юритади. Иш яхши борса, маҳсулот ишлаб чиқаришни орттириш режаланган.\nТаъкидлаш жоизки, “Қазиғурт” саноат минтақасида 13 гектар ерда умумий қиймати 2,3 млрд. тенгелик 7та лойиҳа амалга оширилмоқда. Уларда 173 нафар маҳаллий фуқаро меҳнат қилмоқда.\nЖорий йили қўшимча яна 3та лойиҳа амалга ошади, деб режаланмоқда.\nТуркистон вилояти ҳокимининг матбуот хизмати, 2019-01-10, 11:04 202


Кам таъминланган оилаларга куни узайтирилган гуруҳлар учун тўлов қоплаб берилади | NORMA.UZ\nВазирлар Маҳкамасининг 16.08.2021 йилдаги 523-сон қарори билан Кам таъминланган оилалар фарзандларининг умумтаълим муассасаларидаги куни узайтирилган гуруҳларда болалар таъминоти учун ота-оналар тўловини қоплаб бериш тартиби тўғрисидаги низом тасдиқланди.\nНизомга асосан кам таъминланган оилалар фарзандларининг умумтаълим муассасаларидаги куни узайтирилган гуруҳларда болалар таъминоти учун ота-оналар тўловини "Аёллар дафтари"га киритилган хотин-қизларни қўллаб-қувватлаш жамғармаси, "Ёшлар дафтари"га киритилган ёшларни қўллаб-қувватлаш жамғармаси ва "Саховат ва кўмак" жамғармаси маблағлари ҳисобидан қоплаб берилади.\nОила "Ижтимоий ҳимоя ягона реестри" ахборот тизими орқали кам таъминланган деб эътироф этилади.\nҲар бир фарзанд учун ота-она тўлови ўқув йили давомида ҳар бир ой учун БҲМнинг 25%игача бўлган миқдорда қопланади.\nНизом Президентнинг 2010 йил 24 декабрдаги ПҚ-1449-сон қарорига асосан умумтаълим муассасаларидаги куни узайтирилган гуруҳларда болалар таъминоти учун ота-оналар тўловидан озод этилган кам таъминланган оилаларнинг фарзандларига нисбатан татбиқ этилмайди.\nТуман (шаҳар) халқ таълими бўлимлари умумтаълим муассасалари билан биргаликда ҳар йили 1 августга қадар Халқ таълими вазирлигининг "Ижтимоий ҳимоя" ахборот тизимида мавжуд бўлган ўқувчилар тўғрисидаги маълумотлар асосида тегишли умумтаълим муассасаларида таълим олаётган кам таъминланган оилалар фарзандларини аниқлайди. Рўйхат 5 августга қадар шакллантирилади.\nШакллантирилган рўйхатлар ҳар йили 10 августга қадар туман (шаҳар) маҳалла ва оилани қўллаб-қувватлаш бўлими, Ёшлар ишлари агентлиги бўлими, "Маҳалла" хайрия жамоат фондининг бўлими билан келишилади ва халқ депутатлари туман (шаҳар) кенгашига тасдиқлаш учун киритилади.\nХалқ депутатлари туман (шаҳар) кенгашининг ота-она тўловларини қоплаб бериш тўғрисидаги қарори қабул қилинганидан сўнг бир кун ичида туман (шаҳар) халқ таълими бўлими мазкур қарорни тегишли умумтаълим муассасаларига етказади.\nУмумтаълим муассасаси қарор келиб тушган кундан бошлаб уч кун ичида мазкур қарорда назарда тутилган ўқувчиларнинг ота-оналари (ёки уларнинг ўрнини босувчи шахслар) билан шартнома тузади. Тўлов ота-оналар билан умумтаълим муассасаси ўртасида тузилган шартнома асосида амалга оширилади. Шартномалар бир ўқув йили учун тузилади.\nТуман (шаҳар) ҳокимлиги ва "Маҳалла" хайрия жамоат фонди бўлимининг бухгалтерия бўлими томонидан тўлов ўқув йили (сентябрь - май ойлари) давомида ойма-ой тўлаб борилади.\nЖорий ой учун тўлов шу ойнинг ўнинчи санасидан кечиктирмасдан амалга оширилади.\nҲужжат Қонун ҳужжатлари маълумотлари миллий базасида эълон қилинган ва 16.08.2021 йилдан кучга кирди.\nБоғча болалари қандай тарбияланади


Nokia энг арзон қўш камерали смартфонини тақдим этди - Terabayt.Uz\nNokia энг арзон қўш камерали смартфонини тақдим этди\nHMD Global компанияси бугун Ҳиндистонда Nokia 3.1 Plus смартфонини расман намойиш қилди. Бу – мазкур бренднинг жуфт камерали энг ҳамёнбоп моделидир.\nЎҚИНГ: Nokia’нинг энг арзон илғор смартфони сотувга чиқяпти\nNokia 3.1 Plus смартфони томонлари ўзаро 18:9 нисбатдаги, ўлчами диагоналига 5,99 дюймлик IPS-дисплейга эга. Унинг тасвир сифати HD+ форматида, яъни 1440х720 пикселли.\nУнга нисбатан арзон, аммо саккиз ядроли MediaTek P22 процессори ўрнатилган. 12 нанометрлик технологик жараёнга асосланган ушбу чип, масалан, Xiaomi Redmi 6 моделида ҳам қўлланади.\nNokia 3.1 Plus хотира ҳажмига кўра икки хил: 2/16 ҳамда 3/32 гигабайтлик вариантларда чиқарилади, яна microSD-картани ҳам қабул қилади. Смартфоннинг асосий камераси 13 ва 5 мегапикселли иккита сенсорни ўз ичига олади, селфилар учун эса экран тепасига 8 мегапикселли олд камера қўндирилган. Мазкур камераларнинг иккаласи ҳам орқа фонни хиралаштириб портрет режимида суратга олиш қобилиятига эга. Корпусининг орқа панелида, объективлари тикка жойлашган камера остида бармоқ изи сканери ҳам мавжуд.\nAndroid 9 Pie операцион тизими бошқаруви остида ишловчи ушбу қурилма Android One дастури доирасига киради. Nokia 3.1 Plus қулоқчин учун 3.5 миллиметрлик тирқиш ҳамда анъанавий micro USB порти билан таъминланган. Унинг «қувват тоши» – 3500 мА/соатлик батарея ҳисобланади.\nЎҚИНГ: Кейинги ҳафтадаёқ Nokia X туркумида яна битта янги смартфон чиқяпти!\nNokia 3.1 Plus смартфони 19 октябрдан Ҳиндистонда, мовий, кул ранг ва оқ тусли корпусларда сотувга чиқарилади. Унинг тезкор ва доимий хотираси 3/32 гигабайт бўлган бошланғич талқини учун 11499 рупий нарх белгиланган. Бу эса тахминан 150 АҚШ долларига тўғри келади.\nДарвоқе, мазкур бренднинг афсонавий телефони янги талқинда қайта ишлаб чиқарилганидан хабарингиз бор. Terashop.uz интернет-дўконимизда шу Nokia 3310 (2017) моделини 462 000 сўмга сотиб олиш имкони мавжуд.\nЎҚИНГ: Terashop.uz’дан 999 000 сўмгача нархга қандай смартфонлар олиш мумкин?\n#Nokia #андроид смартфон #нархлар #хабарлар #Nokia 3.1 Plus


Президент Трамп Венесуэла ҳукуматини "репрессияларни тўхтатиш"га чақирди\n10 август 2020, Тошкент вақти: 20:57\nВенесуэла пойтахти Каракас, 2019 йил 1 май.\nАҚШ президенти Дональд Трамп Венесуэла ҳукуматини ўз халқига нисбатан "даҳшатли репрессияларни тўхтатиш"га чақирди.\n-Венесуэла халқига нисбатан даҳшатли репрессиялар тез орада тўхтатилиши лозим.Одамлар очликдан азоб тортмоқда, уларнинг овқати, суви йўқ. Ахир қачонлардир бу жаҳоннинг энг бой давлатларидан бири эди. Биз уларга яхшилик тилаймиз ва уларга ёрдам қўлини чўзамиз, - деди Трамп.\nВенесуэлада мухолифат лидери Хуан Гуайдо тарафдорларининг янги норозилик намойишлари амалдаги президент Николас Мадурога содиқ ҳарбийлар билан тўқнашувларга айланиб кетди.\nСўнгги маълумотларга қараганда, тўқнашувларда бир нафар 27 ёшли намойишчи аёл ҳалок бўлди, камида 46 одам яраланди.\nВенесуэлада ўтган йилнинг охирларидан бери президент Николас Мадурога қарши норозилик намойишлари ўтказилмоқда.\nЖаҳоннинг кўпчилик ривожланган давлатлари Хуан Гуайдони вақтинча президент сифатида таниган.


ХАЛҚ ИРОДАСИНИ ИФОДА ЭТИБ, УНИНГ МАНФААТЛАРИГА ХИЗМАТ ҚИЛИШ – ЮКСАК ШАРАФ\nЙилнома 06.02.2017 1207\nБугун сизу биз билан юртдош-замондош бўлиб, айни дориломон кунларда яшаётган, ўзини Ватан, миллат олдида бурчли санаган инсон борки, ҳозирги ва келажак авлодлар олдида юксак масъулиятни ҳис этади. Бу халқимиз менталитетига хос, азал-азалдан ота-боболаримиз амал қилиб келган қараш аслида. Буни шунчаки қараш деб таърифласак, камлик қилар балки? Бу ҳақиқий инсоний туйғу, ёрқин истак, юксак қадрият. У билан бугунимиз фаровонлиги юксалиб, эртамизга ишонч ортади, дилда янгидан-янги эзгу орзу-истаклар бўй кўрсатади, кўзланган аниқ манзилга элтувчи нурафшон йўл муқаррарлиги таъминланади.\nШу маънода мушоҳада қилсак, кўз ўнгимизда халқимизни бирлаштириб турган муштарак мақсад намоён бўлади. Ана шунга ҳамоҳанг муҳтарам Президентимиз Шавкат Мирзиёевнинг таклифи билан 2017 йил - "Халқ билан мулоқот ва инсон манфаатлари йили" деб эълон қилиниши ҳамда эркин ва фаровон, демократик Ўзбекистон давлатини мард ва олижаноб халқимиз билан бирга қуриш борасида қилинган даъват мамлакатимиз жамоатчилиги томонидан кенг қўллаб-қувватлангани, мамнуният билан қарши олингани моҳиятан халқ иродасини ифода этиб, барчани инсон манфаатларига хизмат қилишга ундади. Зеро, бунинг негизида давлатимиз раҳбари қайд этганидек, "Инсон манфаатлари ҳамма нарсадан улуғ" деган олижаноб мақсад ва вазифалар ётибди. Яна бизни эркин ва фаровон, демократик Ўзбекистон давлатини қуришдек ҳозирги ва келажак авлодлар олдидаги масъулият бирлаштиради.\nАфсуски, истиқлолга қадар муайян даврда халқимиз на ўзи, на эртаси ҳақида қайғура олди. Бунга йўл берилмаган ҳам. Бу даврда инсон манфаатлари ҳақида гапиришнинг ўзи ортиқча, бефойда эди. Давлатимиз раҳбари Шавкат Мирзиёевнинг Ўзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қўшма мажлисидаги нутқида қайд этилганидек, "Ўзбек халқининг неча минг йиллик тарихида қандай мураккаб даврлар, оғир синовлар бўлганини барчамиз яхши биламиз".\nВаҳоланки, "Ўзбекистоннинг энг янги тарихи ва биз эришган оламшумул ютуқлар мард ва матонатли халқимиз ҳар қандай қийинчилик, тўсиқ ва синовларни ўз кучи ва иродаси билан енгиб ўтишга қодир" эканлигини яққол кўрсатди. Биз ана шундай "букилмас ирода, фидойилик ва жасорат намунасини амалда намоён этиб, ўз ҳаётини азиз Ватанимизнинг ҳар томонлама равнақ топишига бағишлаган устоз ва мураббийларимиз, замондошларимиз билан чексиз фахрланамиз". Шу билан бирга, мамлакатимизнинг бугунги раҳбарияти уларга муносиб издош бўлиб, олижаноб мақсад - изчил ва барқарор ривожланаётган, эркин ва фаровон, демократик Ўзбекистон давлатини барпо этиш сиёсатини амалда давом эттираётганидан мамнунлик туямиз.\nҲеч кимга сир эмас, мамлакатимизнинг Биринчи Президенти Ислом Абдуғаниевич Каримовнинг ўтган йили кутилмаганда юз берган вафоти халқимизни чуқур қайғуга солиши баробарида, "энди мамлакатнинг эртаси нима бўлади?" деган ўйга толдирди. Қайғули йўқотиш сабаб муддатидан олдин ўтказилган Президентлик сайловида мураккаб даврлар, оғир синовларни кўп бора бошидан ўтказган ўзбек халқи дадил туриб, яна бир бор ўз иродасини намойиш этди. Сайловда Улуғ Йўлбошчига муносиб издош бўлган, узоқ йиллар у киши билан елкама-елка туриб ишлаган фидойи инсон Шавкат Мирзиёев кўпчилик овоз билан мамлакат Президентлигига сайланди. Энди одамлар дилидаги қандайдир ҳадик ўрнини ёрқин келажак тасаввурлари банд этдики, халқ ўзига муносиб янги Йўлбошчини танлаган эди. Ўз навбатида, сайланган Президент ҳам "Бугун дунёдаги шиддатли глобаллашув шароитида, халқаро майдонда турли манфаатлар тўқнашуви кучайиб бораётган, жаҳон иқтисодий-молиявий инқирози давом этаётган кескин бир вазиятда Ўзбекистонга раҳбарлик қилишдек улкан масъулиятни зиммамга олаётган эканман, мен аввало кўпни кўрган, донишманд халқимизга, сиз, азизларнинг ёрдам ва кўмагингизга таянаман ва ишонаман", дея қайд этди. Бу билан давлат раҳбари ўз халқига, халқ эса Президентга содиқлигини, суянишини намоён қилди. Ана шу ўзаро ишонч турибди бизнинг осмонимиз мусаффолиги, қўлга киритаётган барча ютуқларимиз замирида, десак муболаға эмас.\nЯна бир жиҳат борки, қайси юртда адолат ҳукмрон бўлса, ўша замин одамлари ҳаётидан рози бўлиб яшайди. Ишлайди, интилади, яратади. Ҳар қандай вазиятда Ватан ҳимоясига шай туради. Шу боис буюк Соҳибқирон Амир Темур бобомиз айтадики, "Адолат ҳар бир ишда ҳамроҳимиз ва дастуримиз бўлсин!" Давлатимиз раҳбари Шавкат Мирзиёев ҳам Ўзбекистон Республикаси Президенти лавозимига киришиш тантанали маросимида бу чуқур маъноли ўгит ҳар биримиз учун ҳаётий эътиқодга айланиши зарурлигини уқтирди. Бинобарин, адолат халқ ҳамда давлат ҳокимияти ва бошқаруви органлари ўртасидаги ишонч мустаҳкамлигини, инсон манфаатларини таъминлашнинг бош мезонидир.\nБугун Президентимиз барча бўғин раҳбарларини халқ ичига киришга, аҳолининг ўй-ташвишлари, орзу-истаклари билан ўртоқлашиб, муаммоларини жойида ҳал этишда кўмаклашишга чақираяпти. Энди "халқ давлат идораларига эмас, давлат идоралари халқимизга хизмат қилиши керак"лиги айтилди. Бу борада шахсан Шавкат Миромоновичнинг ўзи ўрнак кўрсатиб, виртуал қабулхона орқали юз минглаб одамларнинг мурожаатларини тинглаяпти, уларда келтирилган таклифлар кўриб чиқилиши ва кўтарилган масалаларга ечим топилиши тизимли йўлга қўйилган. Бундан адолат истаган киши адолат топаяпти, оддий одамлар ҳам ўз фикрини айтиб, қарашларини баён этиб, давлат ишларининг фаол иштирокчисига айланди.\nДавлат раҳбарининг бевосита жойларда бўлиб халқ билан мулоқотга киришаётгани эса одамларнинг дунёқараши, ҳаётга бўлган муносабатини ўзгартирмоқда.\nМаълумки, Президентимиз Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари билан яқиндан танишиш, халқ билан учрашиш ва мулоқот қилиш мақсадида 20-21 январь кунлари Қорақалпоғистон Республикасида, 27-28 январь кунлари Хоразм вилоятида бўлди. Ана шу ташрифлар чоғида кечган мулоқотларда ушбу Оролбўйи минтақаларини ижтимоий-иқтисодий ривожлантириш борасида келгусида қилинадиган катта ишлар ҳақида батафсил гапирилди. Албатта, бундай изчил ислоҳотлар ўзида халқ иродасини ифода этгани билан аҳамиятли ва бунинг замирида халқ фаровонлигини таъминлаш, муносиб турмуш учун мавжуд шарт-шароитларни юксалтириш, энг муҳими, одамларни ҳаётидан рози этиш, инсон манфаатларига хизмат қилиш мақсадлари мужассам.\nЎзбекистон Республикаси Конституциясида "Давлат халқ иродасини ифода этиб, унинг манфаатларига хизмат қилади. Давлат органлари ва мансабдор шахслар жамият ва фуқаролар олдида масъулдирлар", деб қатъий белгиланган. Бир сўз билан айтганда, Президент Шавкат Мирзиёев олиб бораётган ижтимоий-иқтисодий сиёсатда ана шу қоиданинг амалдаги ифодасини кўраяпмиз. Бундан халқ руҳланаяпти, одамлар ҳаётидан мамнун бўлиб, рағбат топаяпти. Катта-катта марраларни кўзлаяпти, яратишга, юрт равнақи учун меҳнат қилишга иштиёқи ошаяпти. Энди қуйи бўғин раҳбарлари ҳам демократия ва ижтимоий адолатга садоқатини намоён қилиб, халқ ичига кираяпти. Зеро, мақсад аниқ - эркин ва фаровон, демократик Ўзбекистон давлатини бирга қурамиз!


Исроилда кеча ўтказилган парламент сайловларида Бош вазир Бинямин Натаняхунинг “Ликуд” Партияси олдинда кетмоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n11:41 - Исроилда кеча ўтказилган парламент сайловларида Бош вазир Бинямин Натаняхунинг “Ликуд” Партияси олдинда кетмоқда\nReuters каби машҳур агентликларнинг хабарларида айтилишича, Исроилдаги бир палатали ва 120 ўринли Кнессет кечаги сайловларда янгиланди. Ҳозирча 95 фоиздан кўпроқ овозлар саналган ва уларнинг натижаларига кўра, Бош вазир Бинямин Натаняхунинг “Ликуд” Партияси Кнессетда 37 ўринга эга бўлади. Бу партиянинг асосий рақиби Бенни Ганц раҳбарлидаги “Кахол-Лаван” 36 ўрин олибди.\nЭслатиш керакки, Исроил давлати яратилганига 71 йил бўлди, аммо бу мамлакатда ҳеч қачон битта партия кўпчилик овоз ололмаган. Ҳар доим ҳукуматни кўпчиликни ташкил этувчи партиялар коалицияси тузади. Жорийдаги Бинямин Нетяняху (расмда) Бош вазир бўлган ҳукумат ҳам айнан шундай коалиция тарафидан яратилган. Ҳозир ҳам шундай бўлиши кутилмоқда.\nДемак, кечаги сайловлар натижасида Исроилда кескин ўзгаришлар бўлмайди.